Resepi Semburan Organik Untuk Kawalan Hama, Fungus dan Bakteria Di Kandang

Kandang ternakan tidak kira lah kambing, lembu mahu pun ayam merupakan habitat terbaik untuk pembiakan hama, fungus dan lain-lain. Fungus dan hama yang membiak bukan sekadar memberi ancaman kepada ternakan sahaja malah mempengaruhi hasil atau produktiviti ternakan. Lebih parah, ia juga turut mengancam kesihatan manusia.

Oleh itu, langkah kawalan dan pencegahan perlu dilakukan segera sebelum ia bertambah serius. Untuk tujuan ini, kebiasaannya penggunaan racun serangga kimia menjadi pilihan. Pun begitu dalam selangkah ke arah penghasilan makanan “O” bahan kimia atau pencemaran bendasing, apa kata kita cuba hasilkannya secara organik.

Berikut adalah cara untuk menghasilkan semburan kawalan hama, fungus dan pelbagai lagi yang telah disarankan oleh MyBiostar Malaysia

Bahan-bahan:

10 kg (1/4 tong) campuran daun herba seperti serai, akar seruntun, hempedu bumi, daun jambu, daun durian belanda, daun limau purut, halia, bawang putih, lada hitam, sirih, kadok dan lain lain daun herba yang kelat dan pahit.
1 liter cuka makan
1 liter molases dan 1 liter Mybiostar.
3/4 tong air bersih

Peralatan :
Tong peraman kedap udara 50 liter.

Cara :
1. Bahan herba dicincang dan dimasukkan ke dalam tong

2. Isikan air bersih memenuhi 3/4 tong.

3. Masukkan 1 liter Mybiostar, cuka makan
dan di kacau rata.

3. Tambah air bersih hingga hampir memenuhi tong dan kacau rata lagi.

4. Tutup tong dengan kemas dan kedap udara, letak di tempat teduh.

5. Buka setiap hari untuk membuang gas dan kacau mengikut pusingan jam, tutup semula.

6. Proses ini perlu dilakukan selama 1 minggu.

7. Bila dah seminggu, tapiskan air perapan dan simpan di dalam bekas yang lebih mudah untuk disimpan dan digunakan.

8. Tapi, boleh juga Jika mahu biarkan terus terperam dan ambil sebahagian untuk keperluan semburan kandang.

9. Cara untuk menggunakannya adalah campur 1 liter pati perapan tadi bersama 10 liter air bersih tanpa klorin dan sembur pada lantai kandang.

Dengan modal anggaran RM50 anda kini sudah ada 40 liter racun serangga alami yang sesuai diguna untuk mengawal hama dan bakteria pathogen kandang dan sangat kuat untuk digunakan pada tanaman untuk mengawal kulat fusarium yang gemar menyerang pokok pisang dan jagung.

Sumber: MyBiostar Malaysia

Maman Pantai Boleh Buat Baja Nitrogen Khas Untuk Daun. Orang kata , untuk dapatkan hasil atau buah yang banyak dan berkualiti daun pada pokok perlu sihat. Jadi, untuk memastikan kesihatan daun terjamin ia memerlukan baja foliar atau lebih mudah kata baja yang tinggi Nitrogen.

Bahan-bahan:
– 1 kg kangkung
– 1 kg Maman Pantain
– 2 kg gula merah
– 2 liter air tanpa klorin
– 1 sudu kecil kapur makan
– 1 butir ragi.

Cara-cara:
1. Kisar semua bahan-bahan yang di senarikan kecuali ragi
2. Masukkan bahan yang telah di kisar halus ke dalam bekas perapan dan taburkan ragi yang telah dihancurkan menjadi serbuk di bahagian atas
3. Tutup mulut bekas perapas dengan kain dan pastikan penutup balang ketat
4. Peram bahan-bahan tadi selam 2 minggu

Cara penggunaan, bancuh 20ml – 50ml untuk satu liter air. Sembur dibahagian daun

Pokok maman pasir atau mak akak panggil maman pantai ( Cleome gynandra L) ini sering ditemui tumbuh liar dikawasan berpasir dan bertanah liat dikawasan tropika.

Musim hujan adakalanya menjadi kelebihan kepada tanaman anda kerana keperluan airnya sentiasa mencukupi. Secara tidak langsung, tugas-tugas penyiraman menjadi ringan. Namun, ketika musim hujan ini juga lah antara punca-punca akan mengakibatkan tanaman mudah mati. Nak elak tanamana anda menjadi mangsa seterusnya, ikuti 8 langkah wajib ini.

1. JAGA SIRAMAN

Musim hujan, rutin penyiraman yang dilakukan secara harian perlu di kurangkan. ini kerana kondisi tanah atau medium tanaman sudah tepu air terutamanya selepas hujan lebat. Sebelum anda berniat nak siram pokok tu. cek medium terlebih dahulu. Gali lubang sebesar ibu jari dengan kedalaman 1 inci. Memasukkan jari telunjuk anda. Jika rasa lembap, penyiraman tidak perlu dilakukan lagi.

2. JANGAN MEMBAJA ATAU MERACUN

Bukanlah anda tidak boleh melakukan pembajaan mahupun meracun pokok ketika musim hujan. hanya, usaha anda akan menjadi sia-sia kerana baja dan racun yang telah digunakan akan larut bersama aliran air hujan. Tapi, Anda punya pilihan. Dapatkan racun tanaman dari jenis kalis air.

3. ELAKKAN MENYEMAI

Sama ada kaedah semaian anda melalui biji benih atau sebagainya, musim hujan bukan lah pilihan terbaik. Ini disebabkan oleh kondisi medium yang sentiasa dalam keadaan lembap akan menjadi habitat baik untuk pembiakan kulat. belum sempat biji benih bercambah, kulat dah mula serang dan menyebabkan ianya rosak. Tapi anda ada pilihan. lakukan semaian di kawasan yang mempunyai teduhan.

4. SEDIAKAN SISTEM SALIRAN SEMENTARA

Masalah air bertakung ketika hujan akan menyebabkan akar lemah dan pokok mula mati jika dalam tempoh yang lama. Oleh itu, masalah ini perlu diatasi melalui penyediaan sistem saliran sempurna. walaupun bersifat sementara, ia amat membantu. yang penting, tanah anda tidak menyimpan air bertakung dalam tempoh yang lama.

5. JAGA JARAK TANAMAN

Hal ini lebih mudah bagi tanaman berpasu. Jarak antara tanaman perlu dilakukan untuk memastikan cahaya dapat menembusi terus ke pangkal tanaman. Ia bertujuan mempercepatkan kadar pengeringan di bahagian tersebut. Secara tidak langsung, ia juga mampu mencegah pembiakan kulat yang banyak menjadikan permukaan tanah sebagai kediaman mereka.

6. MENGGEMBUR TANAH

Menggembur bukan sekadar untuk tujuan memperbaiki pengudaraan di dalam tanah, malah ia mampu membaik pulih sistem saliran medium. Ketika musim hujan. sifat poros tanah menjadi kewajiban. Ini kerana ia dapat membantu mengurangkan kadar pembiakan kulat dan serangga di dalam tanah terutama ketika musim hujan.

7. MEMANTAU TANAMAN

Seperti yang diperkatakan sebelum ini. Musim hujan menyebabkan hama, kulat dan seranga yang mendiami tanah menjadi aktif. Oleh itu pemeriksaan pada pangkal, permukaan tanah dan belakang daun perlu dilakukan bagi mengelak masalah lebih teruk berlaku.

8.TINGGIKAN PASU

Untuk mengurangkan risiko serangan penyakit ketika hujan, anda di galakkan untuk meninggikan tanaman berpasu anda. Boleh gunakan rak atau plant stand. Apabila Pasu tidak bersentuhan dengan permukaan tanah, ia mampu mengalirkan air yang bertakung secara segara. secara tidak langsung, mampu mengawal ancaman Organisme Pengganggu Tanaman (OPT) yang berpunca daripada tanah.

Serangan dari serangga perosak pada tanaman merupakan salah satu masalah utama yang perlu anda hadapi ketika berkebun. Baru saja nak hidup pokok tu, dah dimakan ulat. Memang rasa nak marah juga lah.

Tapi tahukah anda, perkara ini boleh dibendung dari awal. Berpandukan tip dari video youtube, seorang pengguna Facebook telah mencuba satu petua yang berhasil melenyapkan terus serangga perosak dari mengganggu tanaman.

PETUA BAWANG PUTIH, RUGI TAK BACA

Ni cara saya tanam bayam brazil dengan bawang putih, cucuk saja bawang putih seulas-seulas @ satu labu bawang putih pun boleh. Kadang saya beli yg dah siap kupas, terus cucuk kat pokok.. macam saya buat tu, nanti bawang putih akan naik hidup sama dengan pokok bayam tu, pokok cili awal2 pun saya buat camni. Boleh juga buat begini pada pokok-pokok yang lain.

Saya dapat video dari youtube.
Dulu saya blend bawang putih & spray tapi lama2 tak terbuat dah, sejak jumpa video tu, tu je saya buat.

Sebelum ni tak boleh makan bayam brazil tu, penuh ulat beluncas halus, geli pulak. Siput pun tak suka kot bau ni, sebab takde dah siput halus-halus & besar.

Bukan binatang lari, hantu pun lari bau bawang putih ni
Alhamdulillah, sekarang ni dah cantik bayam brazil saya..

Semoga perkongsian ilmu ini bermanfaat buat semua yang membaca. Selamat mencuba!


Bijak Optimumkan Ruang, Bilik Sekecil Ini Mampu Muat 3 Orang Lepas Makeover

IMPIANA TV pada minggu ini menampilkan proses dekorasi dalam bilik tidur perempuan yang bersaiz 18 kaki persegi. Apa yang menarik adalah bilik tersebut pada mulanya hanya boleh memuatkan seramai 2 orang sahaja, tetapi setelah proses transformasi dekor dijalankan, ia boleh menambah lagi seorang untuk tidur dalam bilik tersebut tanpa merasa sempit.

Tukar jenis katil

Perkara pertama yang diberi perhatian adalah penukaran katil daripada katil queensize yang mengambil 60% ruang dalam bilik tidur ditukar kepada katil double decker dengan tambahan tilam dibahagian bawah katil.

Apa yang menarik adalah, penghuni pada asalnya hanya boleh solat seorang diri pada satu masa dan kini dia boleh menunaikan solat bersama adiknya berikutan sudah mempunyai ruang yang besar.

Faktor Pencahayaan

Dalam ruang yang sempit, faktor pencahayaan serta pemilihan jenis lampu amat penting. Walaupun lampu sudah menerangi seluruh bilik, tetapi jenis lampu memakan ruang dalaman, ia masih tidak praktikal.

Alternatifnya adalah menggunakan lampu jenis gantung atau yang ditebuk pada dinding. Anda dinasihatkan untuk mengelak daripada membeli lampu jenis berdiri berikutan penggunaan ruang yang banyak.

Video Tips Pemilihan Wallpaper

Merehatkan mata

Pada asalnya, bilik ini tidak mempunyai apa-apa hiasan di bahagian dinding, ia hanya diwarnai tona putih sahaja. Memandangkan pemilik bilik ini masih lagi dalam peringkat pelajar kolej dan sekolah, sesuatu harus dilakukan untuk membolehkan mereka dapat belajar dengan tenang serta ada faktor merehatkan mata.

Pihak IDW Design memasang kertas dinding bercorak alam semulajadi atau lebih dikenali sebagai ‘Visual Landscape’. Ini kerana jika kita memandang sesuatu subjek yang berwarna hijau, pasti akan memberi ketenangan tanpa kita sedar dan masa yang sama dapat merehatkan mata.

Segalanya mahu kita letak dalam sebuah ruang. Impian , cita-cita dan kehendak serta selera. Apakah mentera yang diberi? Diri seakan-akan sukar menerima yang dibentang di hadapan mata tidaklah seindah mimpi. Ruang dapur kediaman seperti apartmen mahu pun pangsapuri, apalah sangat ruang yang dberi. Sedangkan kita mahu dapur, nadi kepada sebuah kediaman cukup luas bagi menyediakan segala bagai juadah sekeluarga.

Namun itu bukanlah jalan penamat. Buka minda dan canai idea kreatif untuk menjadikan ruang sendat itu cukup cantik dan menyenangkan. Malah memberi inspirasi kepada yang lain untuk mewujudkan syurga kecil di dapur masing-masing. Pendek kata, kita berperang dengan penuh gaya! Kata orang memasak, membakar kek atau puding umpama terapi. Aroma yang ada, memberi tenaga positif kepada diri kita.

Ubah perancangan anda. Buka kembali majalah IMPIANA dan mula mencari idea ruang kecil yang bergaya dan ‘fun’. Ruang sempit yang mempunyai karakter ceria selaras dengan anak kecil . Bukan elemen lagak mewah yang sinonim dengan ruang dapur luas. Kita laraskan kembali idea dan ruang yang ada. Senaraikan apa yang kita perlu dan tidak. Jadi realistik!

Dapur kompak kini bukan sahaja menarik. Malah pereka menjadikan ruang yang ada cukup -cukup untuk memenuhi tuntutanmemasak anda. Buang atau jual on line yang tidak perlu, dan tempatkan hanya yang lazim anda pakai. Rona pastel antara rona yang sangat sesuai di samping putih dan rona kayu terang seperti ramin. Ia bukan sahaja memberi keceriaan, mengembalikan semangat anda. Jiwa kanak-kanak kita yang ceria , yang telah lama hilang dalam sanubari kita dek kehidupan yang mencabar.

Jangan lupa pencahayaan, pengudaraan dan sistem keselamatan juga perlu kita titik beratkan. Maklumlah ruang kecil. Jadi semua elemen boleh kita rasa atau dapat tahu dengan segera. Malah pastikan dapur dijaga dengan baik, bersih sentiasa dan terjaga. Alah kecil jekan bukan besar pun. Ok punya. Simple-simple di IMPIANA.

Bagaikan butler yang menyambut kita apabila pulang dari kerja. Ruang foyer atau ruang yang berdekatan dengan pintu masuk, selalunya terbiar sepi. Walhal sudut kecil ini memainkan peranan yang sangat besar. Kita bagaikan terlupa bahawa sebelum keluar atau selepas memasuki kediaman, pelbagai barang perlu kita letak dan susun. Selain dari kasut payung, topis , kunci kereta dan sebagainya.

Selalunya di sini, pereka senang menempatkan meja konsol. Di tempatkan pelbagai bekas atau gantungan untuk pelbagai tujuan. Ada juga yang menambah bakul pelbagai guna untuk menempatkan pelbagai lagi keperluan sekerluarga. Selain tempat menyimpan kasut dan sebagainya.

Selain daripada menempatkan cermin muka, anda juga boleh menempat cermin panjang labuh untuk menampakkan keseluruhan penampilan sebelum keluar dari rumah. Malah ada juga yang menempatkan jambangan bunga indah yang mempersonakan. Paling tidak harum bahagian hadapan ruang kediaman anda. Apa pun kita perlu bijak memanfaatkan ruang kecil ini agar terisi dan memberi manfaat kepad aseisi keluarga. Simple-simple je IMPIANA.

Nama pemilik: Pn Adibah
Lokasi: Halamanda, Gombak
Jenis kediaman: Semi-D 2 Tingkat

Episod 4 pada minggu ini di rancangan TV Impiana akan bersiaran pada 11 September 2018 yang mana paparannya berkisarkan tentang renovasi laman courtyard serta ruang tamu yang dimiliki oleh Pn Adibah sekeluarga.

Pada asalnya kedua-dua ruang ini menjadi tempat dia menyambut tetamu serta meletakkan peralatan fitness suaminya dan pada masa yang sama ruang courtyardnya tidak banyak hiasan yang diletakkan, yang ada cuma batu hiasan serta pokok biasa sahaja. Pada masa yang sama pemilik juga berharap agar pihak IDW dapat memberikan nafas baharu buat dua ruang ini agar ianya tampak menarik dan selesa di pandangan mata.

Semasa team IMPIANA hadir berkunjung ke rumah, team IDW sudah merancang untuk menaik taraf bahagian courtyard dengan menambah wall panel batuan suzuka, menghamparkan rumput sintetik serta meletakkan meja makan bersama tiga buah kerusi kayu. Selain itu, di ruangan hadapan pula, mereka merancang untuk mengemaskini dindingnya dengan memasang wainscoat serta ditatah dengan cat berwarna hijau serta meletakkan partition dibahagian belakang untuk pemilik jadikannya sebagai ruangan fitness agar tidak menganggu tetamu yang hadir.

Prosesnya dimulakan dengan wall hacking yang mana kontraktor menebuk sedikit lubang untuk menguatkan pemasangan wall panel agar lebih kukuh serta tahan lama. Pada masa yang sama, bahagian ruang tamu pula diletakkan dengan cat hijau sebanyak tiga lapis untuk membuatkan serinya kekal lama. Terdapat juga penambahan beberapa lampu hiasan untuk mencatikkan lagi ruang berkenaan.

Selain itu, bingkai wainscoat menggunakan rona kuning dan ia disokong dengan track light untuk membuatkan bingkainya nampak seperti keemasan. Penulis amat tertarik dengan partition kerana ia menggunakan corak ombak untuk menutup pandangan bahagian ruang tamu. Pemilik mahukan sofa lamanya untuk digunakan semula dalam kemasan baharu dan pihak IDW menambah dengan meletakkan 1 coffee table serta disokong dengan 2 buah armchair yang mana pada asalnya ia tidak mempunyai apa-apa hiasan di bahagian berkenaan.

Dibawah ini, IMPIANA kumpulkan beberapa koleksi  ruang courtyard  selepas ianya diberi nafas baharu serta kemasan yang lebih menarik. Untuk melihat lebih terperinci, jangan lupa bersama dengan hos IMPIANA TV, Nadiya Nisa bersama Co-host, En Luqman Hakim di Maya HD serta Astro Prima pada pukul 12.30 tengahari dan ulangannya pada pukul 9 malam di Astro Prima.


Awas! Tumbuhan Karnivor Ini Tangkap Mangsa Kurang Dari Setengah Saat

Venus flytrap atau nama saintifiknya Dionaea muscipula merupakan spesies tumbuhan kecil berkelebaran 150 mm. Daunnya tersusun berbentuk separa bulat, mengelilingi batangnya yang berada di bawah tanah. Dikenali satu-satunya tumbuhan karnivor unik di dunia, ia berupaya memerangkap serangga menggunakan daunnya. Kelebihannya itu menyebabkan ia boleh hidup sama ada di kawasan kurang subur dan juga di kawasan tanah lembab. Ia mempunyai sehingga tujuh helai daun pada setiap pokok. Setiap daunnya berengsel di satu bahagian dengan gigi berpusar yang terletak di sepanjang tepinya, bertindak sebagai perangkap. Ia tumbuh rendah di atas tanah dengan perangkapnya dalam keadaan mendatar, dibiarkan terbuka bagi membolehkan serangga merayap di atasnya. Tumbuhan ini mempunyai bunga kecil berbentuk seperti bintang, tumbuh di hujung batangnya setinggi 200 mm. Ia berbunga pada bulan Mei atau Jun, dan satu-satunya dari famili genus sundew. Ia berasal dari bahagian utara dan selatan California, Amerika Syarikat.

Venus flytrap memperoleh mangsanya melalui rembesan bau manis seakan madu. Bau tersebut dapat menarik pelbagai spesies serangga untuk mendekati dan menghisap manisan tersebut. Proses memerangkap mangsanya amat dramatik. Terdapat rerambut sensitif bertindak sebagai picu penggera mengaktifkan sistem perangkapnya. Perangkap tersebut tidak akan berfungsi sekiranya hanya satu sentuhan berlaku. Sebaliknya, dengan dua kali sentuhan berturut-turut secara pantas ke atas rerambut yang sama atau dua rerambut yang berlainan akan mengaktifkan perangkap tersebut. Sistem dua sentuhan ini dapat menghalang perangkap tadi dari bertindak balas sekiranya disentuh oleh daun atau titisan air hujan. Daun tersebut akan tertutup dalam masa kurang dari setengah saat! Tindakan pantas itu akan memerangkap serangga yang leka dengan manisan yang dikeluarkan oleh tumbuhan tersebut.

Sebaik sahaja serangga terperangkap di dalamnya, kelopak daunnya akan tertutup rapat untuk membentuk ruang kedap udara. Tumbuhan ini akan mengeluarkan sejenis enzim penting berfungsi sebagai agen untuk menghancur dan melumatkan badan serangga, menukarkannya kepada bentuk yang boleh diserap dengan senang. Selepas 10 hingga 14 hari, mangsa tadi dinikmatinya, daunnya akan kembali terbuka untuk mendapatkan mangsa yang berikutnya.

Diet Venus flytrap lebih kepada serangga yang mempunyai kandungan lemak yang rendah. Kebanyakkan mangsanya seperti lalat, kumbang, semut dan labah-labah merupakan serangga yang rendah kandungan atau tidak mempunyai lemak langsung. Umumnya, bagi setiap Venus flytrap, kitaran riwayat perangkapnya akan lupus selepas mengorbankan sehingga tujuh ekor mangsa. Perangkapnya juga akan mati sekiranya serangga terlalu besar. Ini disebabkan ianya tidak berupaya untuk menghadam serangga tersebut dengan cepat.

Tumbuhan ini mudah untuk membiak sekiranya mereka disediakan keadaan pertumbuhan yang baik. Tumbuhan Venus flytrap sesuai ditanam di tempat yang terdapat cahaya terang, tetapi tidak di kawasan yang menerima cahaya matahari secara terus. Persekitaran yang lembab dan kering secara tetap seperti di dalam sebuah terrarium adalah suasana yang paling ideal untuk pertumbuhannya.

Campuran tanah yang sesuai dengan nisbah 70% gambut dan 30% berbatu adalah habitat yang terbaik. Venus flytrap amat sensitif kepada bahan kimia. Sehubungan itu, untuk kerja-kerja penyiraman, pastikan menggunakan air yang telah dirawat atau air hujan sahaja. Sekiranya tiada pilihan, dan terpaksa menggunakan air paip, biarkan air tersebut di dalam sebuah bekas untuk tempoh 24 jam, bagi membenarkan kandungan klorin dan bahan kimia lain untuk meruwap, barulah air itu selamat digunakan untuk tujuan tersebut.

Flytrap tidak memerlukan baja. Sebaliknya serangga yang dijerat dan diperangkapnya merupakan sumber nutrien yang sedia digunakan oleh tumbuhan ini. Sekiranya mereka diberikan makanan, perangkapnya akan mati dan perlahan-lahan bertukar menjadi hitam.

Linear Landscape Sdn. Bhd., penyertaannya di dalam Malaysia Landscape Architecture Award yang dianjurkan oleh Institute of Landscape Architect Malaysia (ILAM) memang tidak perlu dipertikaikan lagi. Syarikat perundingan landskap yang diasaskan oleh LAr. John Lew Thye Yong ini sering mendapat pengiktirafan disebabkan idea kreatifnya dalam menghasilkan sebuah reka bentuk landskap yang hebat.

161 Electic M adalah cetusan nilai seni bina Mediterranean yang telah digabungkan dengan elemen estetika tropika di Malaysia. Jika anda berada di perkarangan kediaman ini, rasa macam anda berada di kepulauan Mediterranean. Keseluruhan lot kediaman berkeluasan 21,085 kaki persegi di kelilingi dengan tanaman yang tidak memerlukan penjagaan yang rumit atau less maintenance.

“Pemilik mengimpikan sebuah kediaman sarat dengan latar landskap menghijau. Oleh itu sepanjang proses perbincangan dilakukan, penglibatan pemilik amat diperlukan bagi melancarkan urusan reka bentuk. Sebolehnya saya ingin merealisasikan impian pemilik di samping rekaan paling ideal buat kediamannya”, jelas pereka

Seluas 13,660 kaki persegi keluasan persekitaran kediaman ini diperuntukkan sebagai perimeter kawasan hijau semula jadi.
Melihat pada reka bentuk kediaman ini secara keseluruhan, terdapat tembok pagar padu melingkari garis sempadan kediaman yang memberi privasi optimum kepada pemilik. Di laluan pintu masuk kediaman, untuk kemasan driveway, pereka telah memilih material cobble stone sebagai kemasan. Kebaikan menggunakan cobble stone dengan konsep pemasangan interlocking ini secara tidak langsung menyelesaikan masalah water run off terutama ketika hujan.

Kalau dah kata konsep Mediterranean tu, tak lengkap tanpa ruang serbaguna atau plaza kan? plaza yang terbina harus dihiasi dengan elemen air sebagai elemen penyegar. Memercikkan lagi konsep yang di cadangkan, pemilihan jubin artisan dengan rekaan khas motif geometrik menjadi kemasan pada elemen air. ini.

Rimbunan Peltophorum pterocarpum yang sedia ada di hadapan lot kediaman di kekalkan untuk menyuntik suasana redup dan nyaman di kawasan parkir dan driveway. Memberi sokongan yang padu terhadap penataan gaya laman di ruang hadapan, pereka telah mereka sebuah laman subur di sudut hadapan kediaman dengan menghimpunkan pelbagai tumbuhan renek pelbagai tekstur dan warna. Menyeimbangi keperluan persekitaran agar ianya hadir dalam gaya semula jadi, pereka menyediakan sebuah kolam kecil yang menjadi habitat si teratai.

Selain itu, bagi memberi kemudahan kepada pemilik untuk menghayati sudut laman yang di gelar enchanted garden ini, laluan dari batu kelikir disediakan dalam bentuk organik dan ringkas. Laluan tersebut menghubungkan bahagian hadapan laman terus ke sisi kediaman yang menempatkan taman linear yang diberi nama The Creek.

“Nama ini di beri sempena terusan anak sungai yang dibina dari kolam teratai di bahagian hadapan, merintangi keseluruhan bahagian sisi lot kediaman ini. Secara tidak langsung aliran anak sungai yang mengalir menjadi instrumen alami menambah suntikan elemen semula jadi yang diimpikan pemilik”, Tambah pereka lagi.

Outdoor social space pemilik banyak tertumpu di bahagian belakang.  Sebuah kolam renang menjadi ciri utama mendominasi keseluruhan gaya dekorasi laman belakang. Pemilihan masonite tile rona biru memberi impak air kolam renang jernih bak kristal.

“Memperjelaskan lagi suntikan Mediterranean yang cuba dibawa, pemilihan jubin bermotif geometrik rona biru sekali lagi diterapkan pada dinding water curtain tersebut”. Tegas pereka yang cuba menzahirkan laman impian pemilik.

Selain daripada binaan kejur, pereka turut melakukan pemilihan soft landscape yang teliti. Setiap tumbuhan atau tanaman yang digunakan untuk menghiasi laman ini disusun secara organik. Pemilihan pokok-pokok hutan seperti Muraya paniculata, Sandoricum koetjape, Eugenia syzyades, Eugenia campanulata menyatu membentuk kanopi padat menyuntik ambien segar.

Pereka memilih untuk menggunakan batu kerikil menghampari keseluruhan ruang kerana selain ia mudah dijaga, ia juga mampu menyelesaikan masalah ruang. Ini disebabkan oleh kawasan tersebut terlindung dari kanopi pokok yang memagari keseluruhan lot kediaman ini. Hal ini menyebabkan ruang tersebut tidak telus cahaya dan menyukarkan pertumbuhan rumput.

Menanam cili ada satu perkara yang agak sukar. Tapi kalau kena tekniknya, sebenarnya seronok dan cabaran itu menjadi sebagai guru kita. Sekali tanam tak jadi itu biasa, tanam lagi dan lagi sehingga jumpa cara tersendiri.

3. Pembajaan boleh sama ada organik atau baja bebentuk cecair. Tapi dalam pengalaman saya, penggunaan baja organik lebih melembutkan medium tanah.

4. Jika ada rumput-rumput liar tumbuh, cabut dan buang supaya pokok lebih selasa. Kalau tak, baja tu pergi kepada rumput sahaja.

5. Pastikan juga jarak antara dua pokok (dua polibeg) tidak terlalu dekat supaya ada ruang bagi mengelakkan serangga perosak berkumpul, dan ada ruang pengudaraan yang baik.

6. Pastikan medium tidak terlalu basah kerana akar pokok mudah masam dan reput. Boleh guna hujung jari untuk semak keadaan medium. Tanam sikit sikit, tak berbaloi nak beli alat semak mahal mahal kan. Agak agak jela ya.

Itu sahaja laa teknik ringkasnyaa. Semoga tentuan semua happy dengan tanaman masing masing. Yang beri pokok tumbuh pun Allah, yang bagi lebat pun Allah, kita semua berhajat kepada Allah.


Hormon Dari Redbull Galak Pokok Lemon Berbuah

Sekarang ni, kalau pergi ke rumah-rumah mereka yang ada kitchen garden  atau edible garden, pokok lemon antara yang wajib ada. Tapi kebanyakan lemon yang di tanam dit Malaysia buah nya tak macam yang jual di pasaraya.

Terdapat banyak jenis lemon yang ditanam di Malaysia antaranya Lemon belian, Lemon telur buaya dan pelbagai lagi. Yang nama lemon telur buaya tu sebab bentuknya yang lonjong dan besar. Ada juga yang nama nya lemon, tapi tidak berwarna kuning macam yang dijual di pasaraya.

Bukan nya susah pun tanaman lemon di Malaysia. Cara dan kaedah tanaman nya sama macam pokok-pokok sitrus yang lain seperti limau nipis, limau kasturi dan sebagainya.

Tapi, pokok lemon biasanya kedekut sikit untuk keluarkanbuah yang banyak. Jadi, untuk galakkan pokok lemon anda menghasilkan buah yang optimum, Boleh cuba guna semburan foliar yang dihasilkan sendiri menggunakan redbull.

Bahan-bahan:

1 Tin        Redbull
1Tbsp      Ajinomoto
1Tbsp      Belacan
10Tbsp     MOL buah
20 liter      Air tanpa klorin

Cara-cara:

1. Campurkan semua bahan dan di kacau rata
2. Tanpa perlu diperam, masukkan air bancuhan ke dalam botol penyembur
3. Sembur pada keseluruhan permukaan daun sebulan sekali. Kalau sudah nampak bunga keluar, tak perlu sembur lagi. Semburan hanya perlu di lakukan setiap kali selesai musim berbuah.

Pemangkasan pokok. Sama ada untuk pokok besar, renek, menjalar dan sebagai ia perlu dilunaskan. Kenapa pemangkasan penting?

MENGAWAL TUMBESARAN TANAMAN
Bagi tanaman yang memerlukan fokus utamanya adalah untuk tuaian hasil seperti pokok buah atau bunga, pemengkasan dari peringkat awal usia perlu dilakukan. Ia bukan sekadar menggalakkan penghasilan dahan atau cabang baru malah melatih dan mengawal saiz pokok. Apabila saiz pokok terkawal, penyelanggaraan boleh dilakukan dengan mudah

MENGHASILKAN STRUKTUR TANAMAN YANG LEBIH KUKUH
Apabila pemangkasan di lakukan mengikut SOP atau teknik yang betul, ia beruapaya memberi tekanan yang baik kepada tanaman terutamanya dalam pembentukkan batang utama. segala nutrisi yang dibekalkan dapat dihadam oleh batang dan dahan-dahan yang tinggal. Ini bermakna pengagihan nutrisi pada tanaman lebih fokus

MENGGALAKKAN PRODUKTIVITI BUAH
Apabila selesai musim menuai atau berbunga, pokok perlu dipangkas bagi merangsang penghasilan ranting-ranting baru. Dari ranting-ranting baru ini lah kudup atau putik baru terbentuk. Sebab itu ada antara pokok perlu cantasan 80% untuk memastikan hasil untuk musim akan datang lebih banyak seperti anggur dan ros.

Bagi yang suka bercucuk tanam, anda sudah tidak perlu lagi menggunakan baja kimia. Di sini IMPIANA kongsikan 5 bahan semulajadi terbaik untuk menyuburkan tanah.

1. Kulit pisang
Kulit pisang sangat baik untuk menyuburkan tanah kerana ia mengandungi magnesium dan kalsium. Caranya sangat mudah, anda hanya perlu letakkan kulit pisang di dalam pasu atau sekitar tanaman.

2. Rambut
Tahukah anda? Rambut mengandungi 30 kali ganda nitrogen jika dibandingkan dengan baja najis haiwan. Caranya, taburkan sahaja rambut yang telah digunting di kawasan berhampiran tanaman anda.

3. Tempurung kelapa
Tempurung kelapa elok digunakan sebagai sungkupan. Ia dapat mengekalkan kelembapan tanah dan mengawal kehadiran rumpai. Selain itu, tempurung kelapa juga berfungsi untuk mengekalkan nitrogen dan mineral lain semasa proses decompose.

4. Hampas teh
Selepas minum teh, hampasnya jangan dibuang begitu sahaja. Hampas teh dapat menyuburkan tanah dengan cara menabur hampas teh di sekeliling akar tanaman.

5. Kulit telur
Kulit telur juga merupakan antara supplemen terbaik untuk tanah. Caranya sangat mudah. Anda hanya perlu hancurkan kulit telur, dan taburkan secara sekata di sekitar tanaman.

Selamat mencuba!

Profil taman
Pemilik: Scarlette Lee Suyin
Lokas: Subang Jaya
Jenis kediaman: Semi-D
Keluasan taman: 1,800 kaki persegi
Konsep taman: Tropika
Tempoh taman: 4 tahun

Dinding atau tembok pagar yang menggunakan batu bata merah memang menjadi idaman ramai. Namun tidak bagi pemilik kediaman yang terletak di Subang Jaya. Ilmu dan kemahiran seni yang dimiliki diguna pakai untuk menata hias laman.

Untuk mengurangkan kerja-kerja penyelenggaraan, pemilik lebih gemar memilih gabungan harmoni pelbagai tekstur tanaman hijau pelbagai tekstur menghias latar kediaman. Rugi besar apabila paduan kehijauan tidak dapat dilihat denagn sempurna.

Jadi pemilik mengambil langkah berani untuk mengecat tembok pagar batu bata merah yang berukuran 2.5 meter ini dengan warna gelap untuk menonjolkan lagi rona hijau dan tekstur tanaman. Warna yang dipilih adalah blue night atau ada yang sinonim dengan nama night sky.

Kenapa dalam banyak-banyak warna gelap, biru kekelabuan ini menjadi pilihan? Sebaiknya hitam adalah padanan terbaik. Namun pemilik khuatir, warna hitam akan meninggalkan kesan capukkan atau watermark. Jadi, laman pemilik lebih mudah kelihatan kotor.


Teknik Tanaman Bertingkat Macam Ni Jimat Ruang, Sediakan 10x Ganda Ruang Menanam

10x ganda ruang tanaman
Setiap menara memperuntukkan ruang 4.6 kaki. Kebiasaannya, saiz ruang tersebut hanya seusia untuk 16-30 sayur jenis berbatang. Namun dengan membina 6 tingkat menara tanaman ini, anda berupaya tanam 90-130 tanaman dalam satu masa

Jimat air
Siraman hanya perlu dilakukan sekurang-kurangnya 2 kali seminggu. Disebabkan tanah dalam menara yang dalam, ia berupaya menyimpan air dalam tempoh yang lama dan dapat elak disejat air secara cepat. Secara tidak langsung ia mengurangkan bil air

Mudah diselenggara
Teknik tanaman menara ini sangat mudah diselenggara. Jika teknik tanaman tradisional yang mendatar menuntut anda mencangkung untuk tujuan menuai dan merumput, menara tanaman ni hanya perlu anda selenggara secara berdiri.


Mahukan Padang Bola Sepak Di Rumah? Baca Artikel Ini

Salah satu aspek yang paling penting dalam kebun bandar adalah memastikan halaman rumah kelihatan cantik. Jadi rumput termaidani atau rumput karpet adalah penting dalam prosedur ini. Saya telah menyertakan kepakaran, penjagaan dan nasihat saya untuk menanam rumput di sekitar rumah anda di sini.

Pertama sekali ada pemilihan rumput. Ada banyak jenis rumput karpet yang terdapat sekarang ini. Antaranya, Rumput Karpet / Philippine Grass, Rumput Mutiara / Pearl Grass dan Rumput ‘lembu’ / Cow Grass yang di mana ianya lasak, perlu cahaya penuh, cepat tumbuh. Setelah memilih apa jenis rumput, kita perlulah tahu cara menjaganya.

Proses penanaman. Sebelum ini, apabila ingin mula menanam, ia tidak mengorek tanah dan menggantikannya dengan tanah baru. Hanya 2 inci tanah teratas dibersihkan, dan batu dikeluarkan dari permukaan. Adalah penting untuk mengeluarkan semua batu jika tidak rumput akan kelihatan selepas itu. Jika wang tidak menjadi masalah, keluarkan 6 inci teratas dan gantikan dengan tanah atas. Dalam keadaan ini, hanya mengeluarkan sebahagian daripada permukaan dan menambah pasir untuk meratakan rumput. Pertama, sembur dengan pembunuh rumpai. Tanam rumput selepas seminggu atau dua minggu. Seterusnya, pembajaan. Baja hanya digunakan dalam tempoh tiga bulan pertama. Pada mulanya, kita akan menggunakan Baja Organik Sarjani dan berselang seli dengan baja kimia pelepasan perlahan 15:15:15 + Mg + TE. Selepas itu, apabila ia telah mencapai keadaan mantap, tiada baja ditambah. Hanya sisa baja pokok lain.

Selesai sahaja penanaman dan pembajaan, kita akan lakukan proses pemotongan dan pengudaraan. Pemotongan ini, hanya perlu untuk menampakkan sahaja ia kemas dan cantik. Tetapi, ianya perlu dipotong sebulan sekali sahaja. Pengudaraan pula, perlu menggunakan Aerator. Ace Hardware The Curve menjual aerator (Yard Butler G-CORE Green Line Aerator). Apabila menyelesaikan kerja pengudaraan ini, pastikan anda tahu di mana paip dan wayar bawah permukaan berada.

Akhirnya, terdapat pengairan. Sistem pemercik dengan pemasa. Penyiraman terhad kepada 30 minit sekali seminggu (Jarang tetapi Dalam). Penyiraman tidak dilakukan semasa musim hujan, yang berlangsung dari Oktober hingga Mac. Tutup pemercik. Antara kelebihan penyiraman ‘Jarang tetapi Dalam’ ialah kurang air yang diperlukan, akar dirangsang untuk masuk lebih dalam ke dalam tanah, yang membolehkan rumput lebih tahan kemarau, tanah menjadi lebih kaya, dan perkembangan kulat dihalang.

Secara kesimpulannya, penanaman rumput karpet ini amatlah bagus jika anda mahu menampakkan rumput di rumah kelihatan cantik dan kemas berbanding dengan rumput asli dari tanah.

Selalu dengar org kata, tanaman perlu disiram 2 kali sehari. Tapi, bilakah waktu terbaik utk siram ?

6 – 8 pagi.
Waktu terbaik siram. Siram sehingga air keluar dari bawah pasu.

11 – 3 petang.
Jangan siram waktu ini. Ini adalah waktu kemuncak atau paling panas.

5 – 6 petang
Boleh siram. Tapi sikit-sikit sahaja. Sekadar lembap.

6 petang ke atas.
Jangan siram time. Sebab malam adalah waktu utk pokok berehat. Lagipun takut tanah yg terlalu lembap akan mengundang kulat dlm tanah & merosakkan akar.
Mengetahui waktu siram terbaik sangat penting supaya air di serap sepenuhnya oleh tanaman utk proses fotosintesis.
Sekian. Moga bermanfaat.

Tak Sangaka 4 Barang Yang Kita Selalu Guna Ni Punca Kanser. Kanser adalah pembunuh no. satu di seluruh dunia. Untuk atasi nya sudah pasti gaya hidup sihat seperti penjagaan pemakanan amat di titik beratkan. tapi pernah dengar tak sedara anda ke, jiran atau sahabat yang dah amalkan cara gaya hidup sihat tetap menghadapi kanser.

Menurut Persatuan Kanser Amerika, kanser adalah disebabkan oleh perubahan dalam sel DNA. Perubahan ini boleh diwarisi, atau boleh disebabkan oleh faktor-faktor alam sekitar. Karsinogen tidak selalu menyebabkan kanser. Ia bergantung kepada berapa banyak seseorang itu terdedah kepada karsinogen dan juga genetik orang itu.

Sebenar secara tidak sedar ada objek isi rumah yang boleh menyumbang kepada pengaktifan sel kanser. Dan barang-barang atau objek tersebut anda gunakan setiap hari. Antaranya ialah:

Kebanyakan penyegar udara – walaupun yang bertanda “semulajadi” atau unscented “mengandungi sebatian toksik berbahaya yang diketahui menyebabkan kanser. Satu kajian dari University of Colorado mendapati bahawa beberapa bahan kimia yang terdapat dalam kebanyakan penyegar udara mencetuskan pertumbuhan tumor.

Berhati-hati dengan bahan kimia alkylphenols, triclosan dan tetrachlorethylene. Menurut Tabung Kanser Payudara, ini adalah bahan kimia yang biasa terdapat dalam produk pembersihan yang telah didapati mengandungi karsinogenik.

Kebanyakan lilin wangi mempunyai sifat karsinogenik yang sama dengan penyegar udara. Sebagai alternatif, anda boleh memilih untuk menggunakan lilin lebah yang menggunakan sumbu kapas.

Plastik mengandungi bahan kimia yang dipercayai mengandungi endokrin yang boleh membawa kepada tumor kanser. Bekas plastik mengandungi ikatan BPA  yang tidak stabil dapat menyebabkan sejumlah kecil zat kimia ini terlepas ke dalam makanan terutamanya ketika ia dalam keadaan panas atau di panaskan. Oleh itu, Walaupun ada bekas makanan yang di katakan sesuai untuk kegunaan gelombang mikro, sebenarnya tidak. Jadi anda perlu lebih hati-hati.

Menurut Universiti Harvard, anda boleh memindahkan makanan ke dalam gelas atau bekas seramik sebelum menggunakan ketuhar gelombang mikro untuk mengelakkan plastik daripada mencemarkan makanan anda. Oleh itu, Anda digalakkan menggunakan bekas plastik tanpa bisphenol-A atau BPA.

Sumber: Asian Parent

Jotun salah satu jenama cat yang cukup terkenal dan ramai yang memilih cat Jotun ini kediaman mahupun ruang komersial. Seperti mana yang kita semua tahu, setiap tahun semua pengeluar cat akan memberi dan mengeluarkan trend warna. IMPIANA tertarik dengan warna pilihan Jotun untuk tahun 2021.

Untuk tahun 2021, kami memperkenalkan REDISCOVER, koleksi warna terbaru yang dilengkapi dengan corak warna abadi dan telah dipilih dengan seksama dari arsip perusahaan yang luas. Didesain untuk dapat dipadu-padankan, 29 warna dapat digunakan dalam kombinasi yang tak terhitung jumlahnya untuk menciptakan interior abad ke-21 yang santai, berenergi, dan menginspirasi.

Di Jotun, kami telah menciptakan warna selama hampir 60 tahun. Perpustakaan kami memiliki ribuan warna, masing-masing dengan kisah untuk diceritakan. Sebelumnya, Colour Card tahunan kami biasa menampilkan rona dan corak warna terbaru yang kami buat untuk rumah Anda. Namun tahun ini, kami memilih untuk REDISCOVER.

Lisbeth Larsen, Manajer Global Colour, Jotun

Beberapa warna dalam koleksi ini masih baru, tetapi banyak yang telah dipilih dengan teliti dari arsip kami, warna-warna yang menginspirasi tanpa batas waktu yang dapat digunakan untuk menceritakan kisah baru di rumah kita. Kami telah mengelompokkan warna-warna ini menjadi empat bagian, atau Anda dapat menyebutnya empat cerita. Rumah kita, seperti hidup kita, adalah bagaimana kita menentukannya. Dan apa pun warna yang kita pilih, rumah yang nyaman tidak pernah ketinggalan zaman.

Apa kata anda, mesti anda juga berpendapat dan mula jatuh cinta dengan warna pilihan Jotun kali ini bukan. IMPIANA nak ajak anda semua ceriakan ruang kediaman anda dengan cat Jotun dan apa kata anda hantarkan dan kongsikan gambar kediaman anda yang menggunakan cat pilihan Jotun 2021.

Klik di sini untuk dapatkan pelbagai info dan inspirasi yang lebih menarik dan mengujakan


Cara Tanam Nanas dalam Polibag, Tengok Hasilnya

Nenas kebiasanya kelihatan di tanam terus pada tanah. Tak kiralah ia untuk tujaan perladangan atau pun sekadar hobi. Tapi tak sangka pula di Indonesia, ada pekebun yang mengusahakan tanaman nanas mereka hanya menjadikan polibeg sebagai waddah. Kebiasaanya, yang kita lihat nanas hiasan yang di tanam dalam pasu kan. Namun, apa yang diusahakan berhasil. Jom kita belajar cara tanama nanas dalam polibeg.

Terbaru, LAMAN Impiana jumpa satu lagi perkongsian dari sahabat dari Thailand yang menggunakan redbull dan belacan sebagai penggalak akar untuk menyemai buluh manis. Campuran penggalak akar hanya menggunakan 1 sudu belacan dan 2 sudu Redbull atau sebarang air tonik.

Pokok cili antara tanaman mesti ada dikebun rumah. Ia mudah untuk ditanam namun sangat sensitif terhadap serangan perosak sam ada dari virus mahupun serangga. Itu, antara punca utama hasil cili tidak menjadi walaupun telah diberi baja yang mencukupi. Selain itu, ada beberapa perkara punca cili kedekut buah. Antaranya:

Masalah lain dengan cabai yang tidak berbunga atau berbuah adalah nutrisi yang tidak mencukupi. Tanaman dengan terlalu banyak nitrogen menjadi subur, hijau dan besar dengan mengorbankan buah sehingga akan mengakibatkan tanaman yang tidak berbuah.

Cili memerlukan fosforus dan kalium untuk mengahasilkan bunga dan buah yang banyak. Cara mudah untuk atasi masalah ini adalah semburkan tanaman dengan campuran 1 sudu teh garam yang dilarutkan ke dalam 940ml air suam. Ia akan membekalkan magnesium yang mempercepatkan proses penghasilan buah. Ulang langkah yang sama setiap 10 hari hingga ia berkesan.

Bagi anda yang mempunyai kekangan ruang tapi minat berkebun, sudah pasti kaedah tanaman berpasu menjadi piliha. Namun, tidak semua tanaman sesuai menggunakan kaedah tanaman ini terutamanya pandan, serai, pokok kari dan sebagainya.

Jika berjaya ditanam pun, kebiasaanya pemilik akan mengalami masalah di mana tanaman tumbuh secara tidak optimum seperti terlalu kurus dan tidak produktif. Namun dengan tiknik tanamn dan penyelenggaraan yang sesuai, hasil tanaman berpasu lebih berkualiti daripada yang ditanam terus atas tanah. Berikut video cara pembiakkan serai di dalam pasu dan cara penyelenggaraanya:

เทคนิดดีๆ ปลูกตะไคร้ในเข่งประหยัดพื้นที่ โตไวทันใจ ??

Penyelenggaraan

Menyiram. Di peringkat awal penanaman, Serai perlu disiram sekurang-kurangnya sehari dua kali . Ia berupaya menggalakkan tahap kematangan dan kestabilan serai kepada medium dan persekitarannya. Selepas 7 hari atau serai kelihatan mula stabil, kadar siraman perlu dikurangkan. Sekurang-kurangnya sehari sekali.

Pembajaan. Untuk mendapatkan perut serai yang gemuk, baja perlu di gunakan sekurang-kurangnya dua minggu sekali. Gunakan baja organik seperti air belacan.


Busut Anai-Anai Mampu Suburkan Tanah Untuk Petani

Tanah dari bust anai-anai mengandungi humus yang tinggi ini membuatkan busut anai-anai mampu suburkan tanah untuk pertanian. Siapa yang sangka busut dapat suburkan tanah untuk pertanian.

Umum tahu anai-anai adalah sejenis serangga yang memang tidak di gemari dan di geruni kerana ia bukan sekadar memakan struktur binaan kayu malah mampu mengancam tanaman.

Adakah tanah busut anai-anai perlu dicampurkan di dalam media tanaman? Tak, ia perlu dijadikan sebagai booster tanaman dan ini bahan-bahan yang diperlukan:

Bahan-bahan:

500gm tanah busut sanai-anai
5-6 kg nasi (kalau yang dah basi pun boleh)
200 liter air tanpa klorin

Cara-cara:

1. Hancurkan tanah busut menjadi partikel yang lebih kecil untuk lebih mudah di perap

2. Campurkan ketiga-tiga bahan sehingga rata dan perap dalam bekas kedap udara di kawasan yang redup selama 7 hari

3. Selepas 7 hari, satu lapisan putih akan terbentuk, ini menunjukkan proses perapan telah berjaya.

4. Tapis kan semua bahan dan ambil airnya sahaja

5. Cara untuk digunakan adalah dengan mencampurkan 1 liter air perapan tanah busut bersama 10 liter air tanpa klorin dan sembur pada permukaan tanah.

Siapa pun tidak menyangkan yang tanah busut itu sebenarnya banyak kelebihannya. Jika kita rajin membuat kajian tentang tanaman pastinya akan menjumpai 1001 tip dan kegunaan bahan semulajadi dalam kehidupan seharian kita yang boleh dijadikan sebagai sumber baja atau bahan pengalak untuk tanaman kita.

Tayar terpakai memang susah untuk dilupuskan. Nak dibakar nanti boleh menyebabkan pencemaran pula. Jadi, apa kata anda guna semula tayar tersebut menajdi sesuatu yang lebih bermanfaat dan dalam masa yang sama dapat memperindahkan lagi laman anda. Berikut antara idea guna semula tayar terpakai:

Ruangan outdoor peribadi adalah impian bagi kebanyakan orang yang tinggal di bangunan tinggi seperti apartmen atau pangsapuri di sekitar bandar. Biarpun ia hanyalah sebuah balkoni kecil, ruangan seperti ini amat berharga lebih-lebih lagi buat mereka yang mahu dekat dengan alam sekitar kerana sudah penat terkurung didalam rumah tanpa halaman.

Jika anda bernasib baik untuk mempunyai ruang ini di rumah high-rise anda, maka wujudkan sebuah santuari atau tempat untuk keluarga dan rakan-rakan duduk bersantai menikmati keindahan pemandangan.

Ini bermakna anda perlu lakukan lebih daripada sekadar meletakkan rumput karpet dan kerusi sahaja. Tidak kira berapa kecil pun, balkoni anda mempunyai banyak potensi reka bentuk. Sedang mencari idea untuk menghias cantik balkoni anda? Teruskan membaca untuk 5 idea menarik dan lihat bagaimana anda boleh mengubah ruang luar anda 100%!

Maksimakan penggunaan ruang anda dengan membina bangku atau tempat duduk. Selain itu, anda juga tidak perlu risau perabot diterbangkan angin.

Jika perabot built-in adalah diluar kemampuan atau anda hanya menyewa, boleh juga letakkan beberapa beanbang atau bantal besar yang empuk di atas lantai untuk suasana ala picnic.

Penuhi ruang in dengan tanaman atau tumbuh-tumbuhan hijau yang segar dan subur untuk mewujudkan perasaan nyaman.

Jangan hanya biarkan dinding di balkoni kosong tanpa sebarang fungsi. dDengan ruang yang terhad, anda perlu gunakan semuanyan dengan bijak. Gantung pasu atau lampu pada dinding sebagai contoh.

Jika anda mahukan lebih privasi daripada jiran-jiran sekeliling, anda boleh saja gunakan tumbuhan ataupun perhiasan tinggi yang secara tidak langsung bertindak sebagai penghadang.

Kebiasaannya, kalau nampak serangga di sekitar laman mesti anda ingat ia satu ancaman kepada tanaman. Sebenarnya, tidak semua serangga pemusnah taman, ada juga yang memberi manfaat. Berikut, 10 jenis serangga yang anda patut ternak di laman atau kebun.

1. Mentadak mentadu
Dah lama betul tak tengok mentadak mentadu ni kan. Apa yang akan anda lakukan jika jumpa serangga yang mempunyai karakter menarik ni? Mesti anda akan tanya, “Mentadak Mentadu, Macam mana _____ tidur?” betul tak. Tapi sebenarnya serangga ini datang ke laman anda atas tujuan hakikinya. iaitu mencari makanan.

Makanan kegemaran mentadak mentadu adalah seperti grub, pepijat, aphid, belalang, cengkerik, lalat dan lain-lain. Mentadak juga dikategorikan sebagai serangga yang pelahap kerana tabiat makanan nya yang laju dan cepat. Jadi, ia boleh memusnahkan serangga perosak yang terdapat di laman anda dengan cepat.

2. Lebah
Lebah membantu pendebungaan. Jika anda ada tanam pokok seperti tomato, tembikai, timun, pokok kelapa atau apa sahaja lah yang memerlukan pendebungaan untuk menghasilkan buah, lebah adalah pembantu yang terbaik.

Selain itu juga, ia mampu memberi hasil tuaian yang paling berkhasiat di dunia iaitu madu. Lebah juga, dikategorikan sebagai pollinators terbaik di dalam kitaran hidup tanaman. Oleh itu, kalau ada lebah di rumah tu, selagi tak mengancam keselamatan anda bela je lah.

3. Ladybugs (ladybird)
Ladybugs adalah antara serangga yang mempunyai karakter yang paling unik, comel dan menarik kalau ada di laman anda. Keterujaan akan terpancar bila anak anda tengok serangga ni kan. Secomel-comel serangga ni, namun tersembunyi satu sisi yang tak pernah orang perasan.

IA MERUPAKAN PEMANGSA. Dengar macam ganas je kan. Sebenarnya, ladybugs suka makan serangga yang kerap mendatangkan masalah kepada tanaman anda seperti Aphids, Whiteflies, Scale insects dan pelbagai lagi.

4. Rama-rama
Rama-rama juga merupakan serangga yang berfaedah kepada laman anda. Memang lah beluncas nya akan makan daun tanaman, tapi ia boleh dikawal dan dia makan pun bukan nya pokok tu mati terus. Malah kalau gondol pun di makan, pucuk atau tunas baru akan lebih banyak tumbuh dan cantik.

Selain menceriakan laman anda dengan pancaran warna nya yang unik dan menarik, Rama-rama sebenarnya adalah antara agen yang diperlukan untuk melakukan pendebungaan.

5. Lacewings
Lacewings amat membantu untuk menyingkirkan aphids atau bena dan whiteflies di laman anda. Ia memusnahkan serangga perosak ini dari peringkat lava lagi.

Lacewig akan bertelur di atas lava whiteflies dan aphids. Apabila ia menetas, lava lacewing akan menjadikan whiteflies dan aphids tadi sebagai sumber makanan. Kalau anda nak lacewings datang ke laman anda, pastikan tiada ancaman dari semut kerana semut akan memakan telur lacewings dan melindungi aphids.

6. Pepatung
Selain sebagai indicator kepada kualiti persekitaran, Serangga purba ini menjadikan nyamuk, lalat, kupu-kupu, lalat buah dan pelbagai lagi sebagai makanan.

Menarik minat pepatung untuk menjadikan laman anda sebagai habitat mereka adalah salah satu langkah proaktif kalau anda merancang untuk menghasilkan sebuah kebun organik. Cara nak tarik minat mereka tak susah pun, hanya perlu sedia habitat mengikut keperluan mereka walaupun hanya pada saiz 1 kaki x 1 kaki sahaja.

7. Cacing tanah
Tak perlu diterangkan dan dipertikaikan lagi keperluan cacing tanah ini terhadap semua tanaman. Selain banyak membantu memulihkan struktur tanaman, tinja yang dihasilkan oleh cacing mempunyai nutrient yang tinggi untuk tanaman.

Oleh itu, kehadiran cacing tanah di laman perlu dipupuk dan dirangsang lebih banyak.

8. Lebah bumble
Lebah bumble adalah antara lebah yang digunakan untuk tujuan pendebungaan. Namun saiznya lebih besar berbanding yang lain. Walaupun ia bersaiz besar dan kehadiran nya lebih jelas membuatkan kita panik, sebenarnya serangga ini tidak akan menyerang jika tidak diancam.

Kebiasaanya, lebah jenis ini hidup di dalam tanah atau di dalam batang kayu yang berlubang. Madunya jarang diambil, namun ia juga agen terbaik dan lebih cepat melakukan pendebungaan.

9. Labah-labah
Kelihatan, labah-labah memang menyeramkan. Tetapi sebenarnya ia adalah salah satu serangga yang mempunyai faedah kepada laman anda. Memang ada sebahagian kecilnya akan memberi masalah, tapi secara asasnya tidak. Ia membantu laman anda terhindar dari serangan nyamuk, lalat, belalang, semut, bena dan apa sahaja serangga jenis terbang.


“Mix And Match” Laman Berkonsepkan Inggeris Dan Bali, Tapi Lihat Hasilnya

Nama pemilik                     : Rohani Hamzah
Jenis Kediaman                 :Rumah Kembar Dua
Lokasi                                 :Seri Kembangan
Keluasan Taman                :300sqft-400sqft
Tempoh Taman                  :16 tahun

Kerap kita dengar dan lihat, laman yang dihias dengan menggunkan konsep mix and match sukar menzahirkan sebuah ciptaan yang indah. Hasilnya pasti bercelaru dan tidak menentu menjadikan sesuatu dekorasi laman itu kelihatan tiada identiti. Namun, tidak bagi laman yang diperkenalkan oleh sahabat penulis ini. Didominasi dengan konsep bali dan inggeris, laman ini kelihatan sempurna walaupun mempunyai pertembungan dua budaya yang amat berbeza.

Jelas menunjukkan, pemilik bijak membahagi dan merancang keperluan untuk menjadikan laman mereka sesempurna apa yang dilihat penulis. “Sebenarnya minat bercucuk tanam dan menjaga  laman datang secara semula jadi selain daripada kolaborasi minat suami yang sama terhadap kerja kerja laman. Suami seorang yang sangat rajin berkebun dan mempunyai ilmu bercucuk tanam yang diwarisi dari keluarganya.’ Jelas pemilik membuka bicara

Namun, sebelum laman dibina pemilik telah melakukan beberapa kajian dan perancangan termasuklah berkunjung ke pusat-pusat nursery berdekatan disamping membaca majalah. Sudah pasti, sebelum apa yang dilakukan dalam semua hal, perancangan yang jitu dan teliti perlu dilakukan. Barulah hasilnya yang diusahakan hadir dalam satu pakej yang lengkap.

Dari luar pagar lot kediaman ini, sajian deretan bunga kertas dalam pasu menyambut sesiapa sahaja yang hadir ke teratak ini. Kelihatan, pemilik sukakan seni topiary kerana terdapat beberapa koleksi bunga kertas pemilik yang dijaga kemas dan rapi bentuknya agar sempurna

“Suami saya memang seorang peminat bunga kertas. Sebab itu, kami sediakan sebuah sudut yang menempatkan beberapa jenis dan warna pohon bunga kertas. Ia memudahkan suami saya untuk melakukan penyelanggaran khas terhadap tanaman tersebut.” Tambah pemilik. Bahagian hadapan pagar kediaman ini dipadukan dengan pelbagai tanaman menjadikan bahagian isinya lebih perivasi. Sebab itu, penulis tidak Nampak apakah rahsia yang tersimpan di sebalik tembok pagar ini.

Nah, sajian sebuah taman mini inggeris terpalit di bahagian pakir kediaman ini. Ruang ini sering dijadikan tempat minum petang Bersama suami tersayang. Ringkas digaya, ia memberi peluang kepada pemilik untuk mempelbagaikan aitiviti malah memberi ruang legar yang optimum.

Memudahkan lagi pergerakkan di ruang kecil ini, lantainya diturap dengan Jubin yang mempunyai corak seperti teracotta. Tepat pemilihan metarial dan rona yang digabungkan di ruang ini. Segala perincian berona putih yang menekan konsep inggeris yang cuba di bawa lebih menyerlah.

Terdengar kocakkan air dari celah-celah kepadatan Heliconia idan Calathea. Rupanya, tersemat sebuah kolam ikan koi berkonsepkan bali disudut bertentangan dengan taman mini inggeris tadi. Namun, untuk mengelak percanggahan konsep kelihatan jelas, perincian bali tidak ketara pada elemen air ini. Cukup sekadar pemilihan Jubin yang mempunyai tekstur seakan granit menjadi kemasan pada keseluruhan feature yang mendominasi sudut yang transition di antara ruang dan belakang.

Melepasi alunan air Bersama ikan yang memecah kesunyian di laman ini, barulah penulis dibawa ke sebuah dunia yang amat berbeza dari yang dilihat seawal menjejajkkan kaki di kediaman ini. Laman di bahagian belakang ini berkonsepkan bali. Kenapa bali? Pemilik lebih gemarkan suasana yang santai dan tenang dengan himpunan tanaman yang menghijau seperti Asplenium nidus,  Epipremnim spp., Dracena dan pelbagai lagi.

Paduan pelbagai rona dan tekstur foliar menyempurnakan latar di ruang ini. Bila kata tanam bali atau tropika, tak lengkap rasanya tanpa kehadiran pohon Plumeria. Disini, pemilik memilih pelumeria berbunga merah jambu. Turut menjadi habitat di dahan plumeria adalah janggut tok adam.

Di sudut ini juga terdapat patio yang cukup luas untuk digunakan sebagai ruang santai seisi keluarga. Pemilihan bumbung genting menjadikan ruang ini tidak bergitu panas dan memberi keselesaan optimum ketika bersantai tak kira waktu siang mahupun malam. Set meja simenfero dipilih menjadi kemudahan bersantai di patio ini.

Menyerlahkan lagi konsep bali diruang ini, wall panel yang digunakan mempunyai pengaruh budaya tersebut disamping cermin bertingkap. Selesa beraktiviti lantai di patio ini diturap dengan Jubin yang menyerupai kemasan terracotta seperti yang digunakan di laman inggeris yang terdapat di hadapan kediaman ini.

Nampak, pemilik memang seorang yang gemar memperuntukkan masa di laman, Sebab itu, disetiap sudut disediakan ruang santai. “ Semasa cadangan membeli rumah  pada mulanya lagi telah mengambil kira turun naik matahari bagi mebolehkan pokok-pokok bunga mendapat cahaya matahari secukupnya terutamanya bagi pokok-pokok buga kertas. Jadi, untuk ruang santai hanya cahaya matahari pagi sahaja yang menembusi. Sebab itu, kami tetap boleh bersantai walau di mana sahaja dengan selesa kerana terlindung dari terik mentari.” tambah pemilik

Pemilik yang merupakan suri rumah sepenuh masa memang mendedikasikan diri di laman. Rutin harian siraman dilakukan oleh pemilik setiap hari termasuklah penyelengaraan minor yang lain. “ Cuma apabila hujung minggu saya dan suami akan melakukan tugas-tugas major dalam menyelenggara laman seperti mencantas, menggembur, memtong rumput dan sebagainya.” Tambah pemilik dengan yakin

Melihat tanaman yang dipelihara sihat sempurna penulis berminat untuk mencukil apakah rahisa yang diamalkan. “ Selain siraman yang teratur, pembajaan setiap 2 minggu jangan dilupakan. Saya hanya menggunkan baja organik dan kimia yang mudah didapati dipasaran. Jika merancang percutian dalam tempoh yang lama, saya akan dapatkan pertolongan dari jiran tetangga untuk melakukan siraman

Menurut pemilik, kebanyakkan tanaman yang terdapat di laman ini dibeli dari kecil dan dibiakkan sendiri. Oleh sebab itu, pemilik amat memahami setiap karekter tanaman yang terdapat di laman nya. Jadi, seberang masalah atau isu pada tanaman dapat ditangani dengan mudah.

Dicelahan tanaman yang merimbun, pemilik mengambil kesempatan untuk menyulam beberapa jenis tanaman herba seperti misai kucing, belalai gajah, pokok tetulang, pecah kaca, rerama dan banyak lagi. Ia ditanam bukan sahaja untuk kegunana sendiri malah untuk diberikan kepada sahabat handai dan sedara mara yang memerlukan.

Menanam cili ada satu perkara yang agak sukar. Tapi kalau kena tekniknya, sebenarnya seronok dan cabaran itu menjadi sebagai guru kita. Sekali tanam tak jadi itu biasa, tanam lagi dan lagi sehingga jumpa cara tersendiri.

3. Pembajaan boleh sama ada organik atau baja bebentuk cecair. Tapi dalam pengalaman saya, penggunaan baja organik lebih melembutkan medium tanah.

4. Jika ada rumput-rumput liar tumbuh, cabut dan buang supaya pokok lebih selasa. Kalau tak, baja tu pergi kepada rumput sahaja.

5. Pastikan juga jarak antara dua pokok (dua polibeg) tidak terlalu dekat supaya ada ruang bagi mengelakkan serangga perosak berkumpul, dan ada ruang pengudaraan yang baik.

6. Pastikan medium tidak terlalu basah kerana akar pokok mudah masam dan reput. Boleh guna hujung jari untuk semak keadaan medium. Tanam sikit sikit, tak berbaloi nak beli alat semak mahal mahal kan. Agak agak jela ya.

Itu sahaja laa teknik ringkasnyaa. Semoga tentuan semua happy dengan tanaman masing masing. Yang beri pokok tumbuh pun Allah, yang bagi lebat pun Allah, kita semua berhajat kepada Allah.

Perkara yang paling tidak disukai adalah apabila melihat pokok cili kesayangan kita mati atau berpenyakit. Mungkin antara punca nya ialah pokok yang di tanam tidak bersesuaian dengan persekitaran kerana pemilik taman meletakkan pokok tersebut di tempat yang kurang sesuai. Atau pun tumbuhan banyak  musnah sekembalinya kita daripada percutian yang panjang kerana tiada orang yang menyelenggara atau menyiram pokok di laman rumah. Tetapi pernahkah anda dengar tumbuhan mati disebabkan terlebih penjagaan. Sebagai pemilik taman anda perlu arif tentang  sebahagian tumbuhan memerlukan penjagaan minimum untuk ia kekal sihat.

Air siraman yang berlebihan

Terlebih air siraman antara punca cili anda mati. Hal ini selalu terjadi kepada cili yang ditanam di dalam pasu. Cuba bayangkan anda berendam selama 24 jam dan kemudian kulit anda mula berkedut akibat lebihan air tersebut. Begitu jugalah dengan tumbuhan, jika ia terendam terlalu lama akarnya akan mula lemas dan kadang kala boleh menyebabkan tumbuhan menyerap air berlebihan dan boleh mengakibatkan terdapat bahagian-bahagian tumbuhan tersebut terutamanya batang lembik dan mati. Jika terdapat bahagian-bahagian pokok yang mula melembik, potong dan buangkannya segera sebelum berjangkit ke bahagian lain.

Baja yang berlebihan

Pelbagai jenis baja diletakkan untuk memastikan cili yang ditanam menghasilkan bunga yang banyak, hasil yang bagus dan memastikan tumbesaran pokok yang sihat. Perkara tersebut kadangkala boleh mengakibatkan tumbuhan bertambah lemah dan mudah terdedah kepada penyakit kerana baja berlebihan menyebabkan akar pokok menjadi panas dan semakin kurang daya tahan kepada penyakit.

Pemilik taman harus waspada agar jangan ghairah meletakkan terlalu banyak baja pada satu-satu masa kerana mahukan pokok cili membesar secara drastik.  Untuk mendapatkan tumbuh-tumbuhan yang sihat, pastikan ia  membesar secara natural. Bagi laman yang menggunakan tanah atau baja kompos, penggunaan baja harus di tahap paling minimum.

Nak upah kontraktor untuk basmi anai-anai memang makan ribuan kosnya. Tapi, orang dulu-dulu ada teknik paling mudah dan bajet tapi mujarab.

AIR KAPUR MASAKAN/SIRIH

Ini adalah petua orang dulu-dulu dan digunakan secara meluas. Ia disebabkan bahan ini mudah diperolehi dan murah. Kapur dikatakan bersifat panas dimana ia menjadikan air yang dibancuh bersama kapur akan membakar kulit anai-anaiyang nipis dan lembut. Anda hanya perlu bancuh kapur bersama air dan siramkan pada sarang anai-anai atau pada permukaan yang menjadi laluan. Pastikan permukaan yang disran basah sepenuhnya

DAUN TEMBAKAU

Anda perlu mencampurkan daun tembakau kering dengan air dan biarkan semalaman. Air rendaman tembakau tersebut boleh disiram atau smebur terus pada sarang dan lauan anai-anai. Kandungan Nicotine didalam daun tembakau membantu untuk menghalau anai-anai disekitar kediaman anda. walaubagaimanapun, teknik ini memerlukan kos sedikit tinggi berbanding penggunaan kapur


8 Pokok Renek Sesuai Dijadikan Pagaran

Anda boleh memilih untuk menanam tanaman pagaran yang rendah atau yang tinggi bergantung kepada keperluan peribadi anda. Namun secara prinsipnya, tidak semua perkarangan kediaman kita perlu ditonton oleh jiran kerana ada kalanya kita dan mereka memerlukan sedikit privasi.

Terdapat pelbagai spesies pokok renek berbunga pelbagai ketinggian yang menarik sesuai untuk dijadikan pagaran. Namun, pemilihan warna, saiz dan bentuk bunga pokok renek adalah subjektif dan peribadi. Terpulang kepada cita rasa dan keinginan masing-masing. Berikut disenaraikan 10 spesies pokok renek berbunga yang sesuai dijadikan tanaman pagaran.

Pokok bunga kertas atau bougainvillea mempunyai bunga berwarna-warni yang berkembang sepanjang tahun. Bunganya nipis kelihatan seperti kertas cukup mempesonakan, melambai seakan sehelai kertas tiap kali dihembus bayu. Ia boleh tumbuh sehingga 3 meter tinggi.

Bunga kertas sering kali digunakan sebagai tanaman pagaran. Struktur daunnya yang lebat dapat membentuk hadangan pandangan dari luar laman. Batang pokok bunga ini agak keras, berduri dan bercabang-cabang. Bukan sahaja kerana warna dan rupa bentuknya yang sungguh asyik mata memandang tetapi sifatnya cukup senang dijaga membuatkan bunga kertas begitu popular di segenap kawasan dari kota metropolis sehinggalah ke pedalaman desa.

Bunga kertas mudah untuk dibiakkan iaitu melalui keratan batang yang boleh disemai di dalam beg plastik ataupun pasu. Ia memerlukan cahaya matahari penuh. Elakkan persekitaran yang lembap. Pengudaraan persekitaran yang tidak baik akan menyebabkan penyakit yang disebabkan oleh kulat dan bakteria.

Ixora atau bunga Siantan, juga dikenali sebagai Jejarum. Nama Jejarum diberikan kerana rupa bunga berkenaan sebelum berkembang seakan jarum peniti.

Ixora adalah tumbuhan dalam keluarga Rubiaceae, mempunyai bunga kecil yang mekar segugus antara 2 hingga 9 sentimeter yang biasanya menjadi tanaman hiasan renek dan sederhana, amat sesuai dijadikan sebagai tanaman pagaran dan pemisah sempadan.

Tumbuhan ini biasanya boleh membesar sehingga tiga meter dan bunganya boleh didapati dalam pelbagai warna mengikut spesies pokok dari putih, merah, jingga hingga kekuningan.

Bunga raya, Hibiscus rosa sinensis merupakan bunga kebangsaan kita. Justeru, menanam ratu tumbuhan tropika ini di halaman kediaman kita akan menyerlahkan sifat kebanggaan serta kecintaan kepada negara.

Bunga raya adalah sejenis spesies pokok renek berbunga sama ada merah, merah jambu, putih, kuning atau jingga, berbentuk rimbun menegak dan mempunyai tekstur sederhana kasar. Kebiasaannya, ketinggian pokok bunga raya ialah antara dua hingga tiga meter. Berikutan kecantikan dan keunikan bunganya, dikategorikan sebagai tumbuhan renek tahan lasak dan malar hijau, ia kerap dijadikan tanaman pagaran yang popular.

Bunga Melur juga dikenali Bunga Melati atau nama saintifiknya Jasminum sambac terdiri dari pelbagai variasi. Spesies yang paling biasa ditemui adalah tiga jenis utama iaitu duke of tuscany, maid of orleane dan star jasmine.

Melur termasuk tanaman perdu yang batangnya berkayu. Warna bunganya putih dan berbentuk bintang dan berbau wangi. Spesies dengan ketinggian 1.5 meter ini mempunyai daun-daun kecil yang banyak dengan rimbunan bunga mengikut susunan kelopak-kelopak kecil.  Kerana keharuman bunganya dan mekar sepanjang tahun, spesies ini mendapat tempat istimewa dalam kebanyakan kaum di Malaysia. Ia menjadi elemen penting dalam majlis tradisional seperti majlis perkahwinan dan acara keagamaan.

Tanah yang sesuai adalah dari jenis kompos dan mempunyai pengaliran yang baik. Tumbuhan ini membiak secara keratan batang yang matang atau kaedah tut. Pastikan airnya mencukupi untuk pertumbuhan akarnya. Ia juga memerlukan cahaya matahari yang secukupnya untuk tumbesaran dan berbunga.

Bunga cina atau nama saintifiknya Gardenia augusta, dari famili Rubiaceae banyak ditanam sebagai tumbuhan hiasan atau sebagai pagar kerana daunnya yang rimbun dan mempunyai banyak cabang. Bunganya yang berwarna putih berbentuk seperti bunga mawar dan berbau harum. Warna putih akan berubah menjadi kekuningan selepas bunga mekar sepenuhnya.

Spesies ini boleh tumbuh di tempat sejuk atau panas dan ia merupakan tumbuhan yang senang dijaga. Pokok ini boleh mencapai ketinggian 1 hingga 2 meter. Ia membiak melalui keratan batang dan semaiannya boleh dilakukan dengan memilih ranting yang agak tua. Pastikan air mencukupi bagi menggalakkan pertumbuhan akar.

Cempaka telur atau nama saintifiknya Michelia Pumila. Tumbuhan ini mempunyai batang berkayu dan boleh membiak melalui biji benih dan keratan batang. Bunganya berbentuk bulat seperti telur dan mempunyai bau yang amat wangi terutamanya pada waktu malam. Ia boleh mencapai ketinggian antara 1 hingga 2 meter. Tumbuhan ini tidak boleh terlalu terdedah kepada cahaya matahari terus tetapi memerlukan cahaya yang cukup untuk membesar dan berbunga.

Pokok senduduk atau nama saintifiknya Melastoma malabathricum merupakan pokok renek yang  biasa dijumpai di dalam belukar dan semak yang tidak terlalu tebal. Tinggi purata pokok senduduk ialah 1 meter. Namun ia boleh mencapai ketinggian hingga 3 meter. Batangnya berwarna kemerahan dan dilitupi oleh bulu-bulu halus. Sama seperti batang, daun dan buahnya juga dilitupi bulu ini. Bunganya cantik dan mempunyai lima kelopak dengan stamen berwarna kuning di tengah-tengahnya. Bunga senduduk yang paling biasa dijumpai berwarna ungu gelap hingga ke merah jambu dan putih.

Bijinya berwarna hitam dan mempunyai sedikit rasa pahit dan manis dan ia boleh dimakan. Apabila dimakan ia boleh meninggalkan warna hitam pada mulut dan dari sinilah senduduk mendapat nama botaninya melastoma yang bermaksud mulut hitam dalam bahasa Greek. Buahnya menjadi makanan kegemaran burung. Selain  ditanam untuk tujuan perubatan ia juga boleh menjadi tanaman pagaran yang baik.

Gardenia jasminoides atau pokok bunga kembang cina merupakan spesies renek berkayu yang mempunyai ketinggian 2 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci. Kerana keharuman, bunga ini mempunyai nilai komersil untuk dibuat minyak wangi.

Perkara yang paling tidak disukai adalah apabila melihat pokok cili kesayangan kita mati atau berpenyakit. Mungkin antara puncanya ialah pokok yang di tanam tidak bersesuaian dengan persekitaran kerana pemilik taman meletakkan pokok tersebut di tempat yang kurang sesuai. Atau pun tumbuhan banyak musnah sekembalinya kita daripada percutian yang panjang kerana tiada orang yang menyelenggara atau menyiram pokok di laman rumah. Tetapi pernahkah anda dengar tumbuhan mati disebabkan terlebih penjagaan. Sebagai pemilik taman anda perlu arif tentang sebahagian tumbuhan memerlukan penjagaan minimum untuk ia kekal sihat.

Air siraman yang berlebihan

Terlebih air siraman antara punca cili anda mati. Hal ini selalu terjadi kepada cili yang ditanam di dalam pasu. Cuba bayangkan anda berendam selama 24 jam dan kemudian kulit anda mula berkedut akibat lebihan air tersebut. Begitu jugalah dengan tumbuhan, jika ia terendam terlalu lama akarnya akan mula lemas dan kadang kala boleh menyebabkan tumbuhan menyerap air berlebihan dan boleh mengakibatkan terdapat bahagian-bahagian tumbuhan tersebut terutamanya batang lembik dan mati. Jika terdapat bahagian-bahagian pokok yang mula melembik, potong dan buangkannya segera sebelum berjangkit ke bahagian lain.

Baja yang berlebihan

Pelbagai jenis baja diletakkan untuk memastikan cili yang ditanam menghasilkan bunga yang banyak, hasil yang bagus dan memastikan tumbesaran pokok yang sihat. Perkara tersebut kadangkala boleh mengakibatkan tumbuhan bertambah lemah dan mudah terdedah kepada penyakit kerana baja berlebihan menyebabkan akar pokok menjadi panas dan semakin kurang daya tahan kepada penyakit.

Pemilik taman harus waspada agar jangan ghairah meletakkan terlalu banyak baja pada satu-satu masa kerana mahukan pokok cili membesar secara drastik. Untuk mendapatkan tumbuh-tumbuhan yang sihat, pastikan ia membesar secara natural. Bagi laman yang menggunakan tanah atau baja kompos, penggunaan baja harus di tahap paling minimum.

Kebaikkannya adalah untuk menghasilkan makanan yang selamat, mesra alam di samping berupaya menyuburkan tanah secara alami. Booster Tanaman.

5 jenis baja cecair (NF):

1. Baja hijau
2. Baja Buah-buahan
3. Baja berasaskan ikan
4. Baja berasaskan tulang
5. Baja berasaskan kulit telur/kerang/siput

Kaedah membuat baja hijau / Buah

1. potong 1 kg tumbuhan/buah seperti kangkung/batang pisang/buah muda)

*untuk baja buah, hanya ubah penggunaan 1kg sayur kepada 1kg buah-buahan. yang lainnya proses dan bahan perapan yang digunakan sama

2. Adunkan 1 kg tumbuhan hijau tadi bersama 1 kg gula merah ke dalam bekas yang kedap udara

3. Tutup mulut bekas simpanan dengan kain kasa atas kertas sahaja

4. Peram selama 7 hari

5. Tapiskan dan asingkan sisi untuk mendapatkan cecairnya.

6. Letakkan sisa pada permukaan tanah sebagai sungkupan.

7. Ambil 1 sudu besar cecair baja dan campurkan ke dalam 5 liter air

8. Jadikan bahan campuran tadi sebagai siraman pada tanaman sekurang-kurangnya dua minggu sekali

Pokok yang berasal dari Papua New Guinea merupakan satu tumbuhan yang unik dan istimewa. Pokok ini dikatakan mampu menghalau serangga terutamanya nyamuk secara semulajadi. Sebab itulah kebanyakan masyarakat di Papua menggelarkannya Pokok Halau Nyamuk.

Pokok ini mengandungi bahan kimia yang bernama Linalool. Antara manfaat Linalool ini adalah ekstrak dari minyak patinya merupakan salah satu bahan utama dalam penghasilan racun serangga yang banyak terdapat di pasaran.

Selain daripada bunganya boleh menghasilkan aroma yang agak sedikit tengik dan busuk ini, daun pokok Zodia yang berwarna hijau kekuningan ini juga mampu menghasilkan aroma yang sama bau dengan bunganya. Kaedahnya, dengan melarikan daunnya . Aroma dari Pokok Zodia ini mampu dihidu dalam radius 1 meter terutamanya jika pokoknya berbunga lebat dan pada waktu malam.

Pokok dari kategori saka (jangka hayat yang lama) ini mempunyai struktur daun berbentuk tirus dan berbunga putih yang kecil. Pokok ini mudah dibiakkan melalui dua cara iaitu pertama, melalui keratan secara mikro (micro cutting) iaitu dengan menggunakan keratan pada pucuk pokok yang muda dan kedua ,kaedah semaian melalui bijinya.

Pokok ini boleh mencapai ketinggian sehingga 2 meter. Pokok ini juga mudah untuk dijaga dan mestilah diletakkan di kawasan separuh terbuka ataupun terbuka sepenuhnya.

Bunga dan daunnya boleh dijadikan sebagai penghalau serangga secara semulajadi (natural insect repellent) dengan meracik daun dan bunganya, kemudian, disapukan pada badan kita ataupun baju kita, jika kita hendak menjalankan aktiviti luaran ataupun berkhemah.

Pokok Zodia juga sesuai dijadiakan sebagai pokok hiasan di kawasan laman kita. Selain boleh ditanam di tanah untuk dijadikan sebagai pokok pagaran ataupun pokok hiasan tunggal , ianya juga boleh di tanam di dalam bekas tanaman seperti pasuan dan sebagainya. Ianya boleh di hias di kawasan laman kita ataupun di kawasan kebun komuniti kita.

Selain daripada digunakan sebagai tanaman penghias laman kita, Pokok Zodia ini juga berpotensi digunakan dalam industri pembuatan seperti menghasilkan sabun pencuci, racun serangga, ubat nyamuk dan alat penghalau serangga untuk penggemar aktiviti luaran (outdoor)

Sudah menjadi kebiasaan kepada pencinta laman untuk meletakan satu atau dua pokok yang bertindak sebagai penghalau nyamuk dan serangga semula jadi ini, dan Pokok Zodia la sentiasa menjadi pilihan. Bersama kita sayangi dan pelihara khazanah alam yang tinggi nilai estetikanya ini.

Oleh : Muhamad Adli Salihin bin Samsudin @ Abg Edd
Jabatan Pertanian Malaysia


Cara Tanam Asparagus Dalam Pasu Untuk Dapatkan Hasil Optimum

Asparagus, Antara jenis tanaman yang dijadikan sebagai sayuran yang mempunyai harga dan nilai kesihatan yang tinggi. Tapi ramai kata asparagus sesuai untuk iklim sejuk. Seperti pokok strawberi yang boleh di tanam di tanah rendah, asparagus pun mempunyai spesies yang sesuai dengan iklim Malaysia yang panas dan lembap sepanjang tahun.

Kebiasaannya, asparagus untuk tujuan komersial di tanam di atas batas yang sentiasa digembur. Namun untuk sekadar tujuan hobi, dalam pasu yang bersaiz besar pun dah memadai. Sebenarnya, asparagus adalah tanaman yang tidak memerlukan penjagaan yang rapi. Tapi untuk mendapatkan hasil yang optimum, beberapa langkah penjagaan yang mudah perlu dilakukan seperti berikut:

Cara penjagaan:

1. Pokok asparagus perlukan air yg banyak tapi pastikan pokok asparagus tidak di tanam di kawasan tanah yg airnya bertakung. Siram pokok asparagus 2-3 kali seminggu.

2. Pastikan kawasan tanaman sentiasa bersih dari rumput-rumput , asparagus benci rumput.

3. Baja pokok asparagus setiap 3 bulan contoh:
-awal November
-awal Februari
-awal Mei
-awal Ogos

4. Cara pembajaan, buat lubang atas tanah di tengah-tengah kawasan pokok asparagus dalam 1 inci dan letak satu sudu baja 15:15:15 atau baja 13:13:21 lalu dikambus kembali.

5. Siram air dua hari berturut-turut selepas dibaja dan kemudian disiram seperti biasa iaitu 2-3 kali seminggu.

Baca artikel seterusnya https://www.facebook.com/75782081233/posts/10159054896126234/

Perkongsian kali ini lebih menarik dengan menggunakan dua teknik penanaman daun sup yang kita boleh buat dirumah. Kaedah pertama yang digunakan adalah kaedah nutripot dan kaedah kedua pula adalah kaedah menggunakanpasu biasa.

Perkongsian dari Family Agro Tani ni memang cukup menarik dan mudah untuk yang baru berjinak-jinak untuk bercucuk tanam.

Ramai beranggapan, petunia adalah tanaman bermusim. Apabila selesai musim berbung, petunia mula mati dan perlu digantikan dengan tanaman yang baru. Sebenarnya, memang petunia merupakan tanaman bermusim. Namun atas beberapa teknik penjagaan yang mudah, petunia bukan sekadar lebih tahan lama malah mudah dibiakkan.

Namun, sahabat laman perlu pastikan 7 perka WAJIB ni dilakukan.

1. Matahari yang mencukupi
Untuk memastikan petunia sentiasa berbunga lebat, pastikan ia mendapat cahaya matahari terus sekurang-kurangnya 6 jam sehari terutamanya di waktu pagi. Melalui penerimaan cahaya matahari yang mencukupi, ia mampu menggalakkan penghasilan kudup bunga baru.

2. Siraman mencukupi
Petunia mempunyai batang yang lembut dan menyimpan kandungan air yang tinggi. Namun, ia tidak bermakna petunia tidak memerlukan air. Ia masih perlu disiram setiap hari terutamanya di awal pagi. Tapi, pastikan siraman tidak berlebihan kerana ia akan menyebabkan bahagian batang mudah melecur. Sebaiknya, sebelum melakukan siraman periksa kondisi medium tanaman. Jika masih lembap, ia tidak perlukan siraman.

4. Baja penggalak bunga
Petunia merupakan tanaman yang memerlukan baja yang banyak. Selain memastikan medium tanaman yang digunakan kaya dengan bahan organik, penggunaan baja secara berkala juga perlu dilakukan. Baja terbaik untuk petunia adalah dari jenis slow release seperti NPK 10-10-10. Namun, jika petunia berpasu anda mabuk daun dan kurang berbunga, anda memerlukan baja yang mempunyai kandungan nitrogen yang rendah

5. Pinching
Potongan dahan dengan menggunakan jari atau teknikalnya dipanggil pinching, mampu menggalakkan pertumbuhan cabang baru. Jadi pastikan setiap cabang dilakukan pinching sekurang-kurangnya 2-3 helai daun dari pucuk utama. Lakukan aktiviti ini sekurang-kurangnya 2 minggu sekali

6. Deadheading setiap hari
Untuk menggalakkan dan memberi peluang kepada kudup bunga baru berkembang dan tumbuh, Lakukan deadheading pada bunga-bunga yang telah selesai berkembang setiap hari.

7. Perhatikan serangga
Petunia kerap diserang serangga seperti aphids. Jadi, pastikan anda sentiasa memerhatikan petunia terutamanya di bahagian bawah daun. Jika ada kelihatan tanda-tanda serangan, lakukan pencegahan segera

Pasti ada di antara kita yang pernah mengalami situasi di mana warna kelopak bunga di dalam pasu bukan sahaja pucat malah pertumbuhan bunganya juga tidak selebat yang kita mahukan. Kadangkala terasa begitu menghairankan apabila melihat pokok-pokok bunga yang tumbuh di tepi jalan lebih memercik bunganya dan garang pula warnanya.

Apa kurangnya dengan teknik penjagaan kita? Baja dan siraman kerap diberi malah tidak pernah culas pada setiap minggu. Lebih menghairankan apabila bunga-bunga tersebut seolah-olah mengecut dan kecil pula saiznya. Bagaikan seorang anak kecil yang kurus dan tidak bermaya akibat kurang makanan seimbang dalam dietnya sehari-hari. Begitulah juga halnya dengan tanaman berbunga di dalam pasu.

Tanaman berpasu secara kasarnya bergantung 100% kepada pemiliknya dari segi menyalurkan sumber nutrien dan air. Dan sebagai tanaman berpasu, ia mempunyai indikasi tertentu sebagai penanda aras tanaman tersebut hidup dengan baik dan subur. Tumbuh-tumbuhan yang sihat

dikategorikan sebagai mempunyai saiz yang baik, pertumbuhan daun yang hijau dan sihat serta memiliki bunga yang kelihatan cantik dan menarik. Selain itu, tumbuhan tersebut perlulah kelihatan menyerlah dan subur dari setiap aspek pertumbuhannya.  Kuat, kukuh pada batangnya, bunga bersaiz normal dan banyak.

Teknik Pembajaan Untuk Pokok Berbunga

Kebiasaannya terdapat pelbagai baja bunga yang dijual di pasaran sama ada dalam bentuk cecair ataupun atau pun baja butiran. Kebiasaannya baja ini memerlukan bahan asas utama NPK iaitu Nitrogen (N), Fosforus (P) dan Kalium (K). Dengan nisbah pembajaan adalah 2:1:1

Nitrogen: berfungsi untuk pertumbuhan daun

Fosforus : berfungsi untuk menguatkan batang tumbuhan

Kalium: berfungsi untuk pembungaan

Justeru, asas untuk mendapatkan pokok yang mampu berbunga dengan cantik, lebat dan menyerlah warnanya adalah dengan membekalkan sumber tanah yang sangat kaya dengan nutrien. Kandungan NPK untuk pokok berbunga ini mestilah sesuai dengan keperluannya. Andai anda ingin menambah baja organik sebagai tambahan untuk menggalakkan pertumbuhan bunga juga tidak ada masalah. Asalkan anda memenuhi keperluan nutrien asasnya dahulu. Tanah ini juga perlulah mempunyai rutin disiplin pembajaan yang ketat dan digembur secara tetap.

Langkah demi langkah mendapatkan pokok berbunga cantik dan menyerlah warnanya


Ni Bukan Rumpai Biasa-Biasa Rupanya Penawar Penyakit

10 Pokok Yang Anda Sangka Rumpai Tapi Sebenarnya Penawar Sakit. Ramai yang tidak tahu rumpai ini adalah penawar sakit.

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Kegunaan:

Cara-cara menggunakannya

Sedar atau tidak tindakan menyimpan biji benih dapat mengurangkan banyak kos untuk edible garden bagi jangka masa panjang. Cara ini juga dapat membantu anda untuk mengekalkan tanaman yang hidup subur di edible garden anda.

Tahukah anda nurseri bukanlah satu-satunya tempat yang anda boleh dapatkan biji benih tumbuhan kegemaran anda. Anda boleh membeli secara dalam talian. Kini, banyak laman web yang menjual biji benih yang terdiri daripada pelbagai jenis sayur-sayuran dan herba.

Tidak sukar untuk mendapatkan biji benih daripada sayur-sayuran, herba dan bunga. Namun, pertama sekali anda haruslah mengetahui kitaran hidup sesuatu tumbuhan itu.

Biji benih yang halus memang agak sukar untuk dikendali ketia proses penyemaian. Anda perlu teliti dalam menyusun anak biji benih ketika disemai untuk mengelakkan ia daripada tumbuh rapat. Namun, teknin itu akan mengambil masa yang agak lama. Oleh itu, Terdapat beberapa teknik lain yang lebih mudah untuk tujuan penyemaian biji benih yang halus.

1. Campuran pasir
Campurkan 2 bahagian pasir dan satu bahagian biji benih ke dalam cawan. Gaul rata kemudian taburkan terus campuran biji benih dan pasir tadi ke atas batas tanaman. Namuan, sebelum semain dilakukan, basah atau siramkan sedikit permukaan medium dengan air. Selesai semaian, anda tidak perlu lagi lakukan siraman. Ia bertujuan untuk mengelak biji benih lari dan mengikut aliran air siraman. Partikel pasir yang gunakan mampu mengelak biji benih yang disemai tumbuh secara rapat.

2. Botol garam
Isikan biji benih kedalam botol garam yang bersih dan kering. Untuk semaian, goncang perlahan-lahan botol garam tadi, agar biji benih yang terkandung didalam nya boleh kelaur dari lubang-lubang penutup botol secara terkawal. Jika anda semai biji benih terus ke batas, sebaiknya sediakan garis atau longkakng tanaman dengan kedalaman 1cm minimum dan goncangkan botol garam pada longkang yang telah disediakan.

3. Sekeping kertas
Sediakan longkang tanaman dengan kedalam 1 cm. Lipat 2 kertas bersaiz A4 dan tuangkan sedikit biji benih di bahagian lipatan kertas tadi. Tabur perlahan-lahan biji benih tadi dengan menggunakan muncung lipatan yang terdapat pada kertas terus di dalam batas tanaman yang tealh disediakan.

4. Pasu atau bekas semaian
Gunakan pasu kecik atau bekas semaian untuk memudah kan anda melakukan semaian. Semai 2-3 biji bagi setiap sel. Untuk pasu kecil, cuba semai 4-6 biji benih

5. Guna penyepit
Bagi anda yang lebih mementingkan keseragaman, gunakan penyepit. Pilih penyepit yang mempunyai hujung halus atau tirus untuk memudahkan anda memegang biji benih yang halus. Namun anda perlu kendalinya secara perlahan-lahan tanpa merosakan biji benih

6. Lidi basah
Basahkan sedikit hujung lidi atau pencungkil gigi dan celup ke dalam beaks biji benih. Jadi, anda hanya perlu semai biji benih yang melekat pada hujung lidi tadi dalam satu masa. Namun anda perlu berhati-hati, pastikan lidi yang digunakan tidak terlalu basah. Jika tidak, ia akan mencemarkan bejih benih yang tertinggal. Biji benih perlu sentiasa dalam keadaan kering untuk ia kekal tahan lebih lama

7. Perut jari
Jika anda menyeami biji benih terus di dalam pasu atau petak semaian, cara yang paling mudah dan cepat adalah dengan basahkan sedikit perut jari anda dan celupkan ke delam bekas biji benih. Pastikan hanya 2-3 biji benih sahaja yang digunakan bagis etiap sel semaian. Buang biji benih yang berlebihan melekat di perut jari.

Telur amat bekhasiat untuk anda, namun kulit telur memang telah diperakui kandungan kalsiumnya yang tinggi amat membantu dalam pertumbuhan tanaman. Kita biasa dengan kulit telur dihancurkan dan ditabur pada permukaan tanah sebagai baja tanaman, tapi mesti ramai sahabat laman yang tidak pernah dengar kegunaan teh kulit telur kan?

Teh kulit telur dianggap sebagai terapi kepada tanaman sama ada di peringkat awal pertumbuhan mahu pun telah dewasa. Sebenarnya, khasiat kulit telur lebih cepat diserap oleh tanaman dalam bentuk cecair.

Khasiat kulit telur
Kulit telur yang selalu atau sering anda buang begitu sahaja selepas digunakan mengandungi 2.2gm kalsium bagi setiap biji telur bersaiz sedarhana dalam bentuk calcium carbonate. Secara tidak langsung, ia menunjukkan kandungan kalsium dalam kulit telur 2 kali ganda lebih tinggi daripada yang diperlukan oleh tubuh manusia untuk tempoh sehari.

Menurut risalah yang disiarkan oleh Florida University, kulit telur mengandungi nutrisi penting yang diperlukan oleh tanaman. Ia mengandungi 3% Magnesium dan kesan natrium, kalium, zink, mangan, besi, dan tembaga.

Kulit telur hancur untuk tumbuhan
Salah satu cara atau kaedah penggunaan kulit telur pada tanaman telah dinyatakan di atas iaitu dengan cara menghancurkannya dan taburkan di atas tanah pada pangkal pokok. Menurut laporan yang telah disediakan oleh Charles C. Mitchell, dari Department Of Agronomy & Soils, Auburn University, Kulit telur perlu dihancurkan menjadi serpihan amat kecil atau di kisar halus agar lebih mudah diserap oleh tanaman.

Kenapa perlu guna air atau teh kulit telur
Untuk memastikan khasiat dan nutrisi yang dibekalkan oleh kulit telur dapat diserap sempurna dan cepat oleh tanaman adalah dengan menjadikan ia dalam bentuk cecair. Ia adalah kaedah organik yang cepat dan paling mudah untuk tumbuhan.

Resepi teh kulit telur

Bahan-bahan:
10-20 biji kulit telur
2 liter air (lebih pun boleh. Kuantiti air menentukan kepekatan teh kulit telur anda. Lebih banyak lebih cair)

Cara-cara:
1. Cuci kulit telur dengan air bersih dari sebarang kotoran atau kesan telur
2. Didihkan 2 liter air dan masukan semua kulit telur yang telah dibersihkan tadi.
3. Selepas air rebusan tadi mendidih sepenuhnya, matikan api dan biarkan ia 24 jam
4. Selepas terendam lebih 24 jam, tapis dan asingkan kulit telur. Kulit telur tadi boleh digunakan sebagai baja terus pada permukaan tanah manakala air rebusannya disimpan

Cara guna:
Siram terus air rebusan atau teh kulit telur pada pangkal tanaman. Lakukan aktiviti ini sekurang-kurangnya dua minggu sekali.


Guna Bahan Dapur Ni Untuk Tanggalkan Kerak Dalam Pinggan Mangkuk Dengan Mudah

Pinggan mangkuk yang dah lama dan kerap di pakai mesti mempunyai kesan kerak terutamanya di bahagian dalam. Cawan yang digunakan untuk hidang air kopi dan teh pun tidak terkecuali akan berkerak walaupun cawan tu mahal. Kebiasaanya, untuk hilangkan kerak dalam cawan dan pinggan mangkuk tu cara paling mudah adalah dengan menggunakan peluntur. Tapi bahan tersebut sangat bahaya kepada kesihatan jika tidak dibasuh dengan baik.

Ada lagi satu cara yang mudah boleh anda lakukan untuk menghilangkan kerak tersebut.

Bahan-bahan:
1 sudu baking soda
1 sudu cecair pencuci pinggan mangkuk
2 sudu cuka
1/2 cawan air panas

Cara-cara:
1. Bancuhkan semua bahan dan kacau rata
2. Basuh cawan dan pinggan mangkuk mengunkan bancuhan tadi dan bilas seperti biasa

Tip: Untuk kerak yang degil, rendam cawan atau pinggan mangkuk tersebut semalaman di dalam air yang telah dibancuh dengan pati cucian tadi

Warna bukan hanya sekadar pengalaman visual. Ia dilihat sebagai salah satu bentuk komunikasi yang membolehkan manusia menyerlahkan personaliti dan perwatakan. Selain itu, warna juga merupakan salah satu cabang psikologi yang boleh mempengaruhi mood dan emosi seseorang.

Sudah tentu saja, reaksi terhadap setiap warna adalah subjektif bergantung kepada individu, tetapi secara umumnya, beberapa jenis warna menghasilkan tindak balas yang lebih spesifik. Warna-warna hangat seperti merah, kuning dan oren boleh menghasilkan perasaan panas atau agresif, manakala warna sejuk seperti hijau dan biru boleh menenangkan atau melambangkan melankolik.

Warna yang dipilih untuk setiap ruang dalam rumah akan mencerminkan keperibadian anda. Walaupun kebanyakan dari kita mungkin tidak menghabiskan banyak masa berfikir tentang warna cat dinding dan menganggap ianya perkara yang remeh, sebenarnya pemilihan warna yang tepat boleh memberi kesan kepada mood dan perasaan kita setiap hari.

Tidak perlu bimbang dan terlalu mengejar trend semasa untuk mempunyai rumah yang indah. Trend atau gaya hiasan dalaman akan sentiasa datang dan pergi. Pemilik kediaman yang bijak akan memastikan proses pemilihan warna cat dinding dan aksesori dilakukan dengan teliti dan berhati-hati agar ruang kelihatan sepadan dengan personaliti serta gaya hidup seseorang..

BIRU

Warna ini boleh menurunkan tekanan darah dan menstabilkan pernafasan, oleh kerana itu biru dianggap warna yang menenangkan, santai dan tenang. Paling sesuai digunakan di bilik tidur dan bilik mandi, biru pastel cantik apabila dipadankan dengan warna warm agar ruang tidak kelihatan terlalu ‘sejuk’.

MERAH

Merah melambangkan keyakinan, kegembiraan dan tenaga. Pilihan yang sesuai jika anda ingin membangkitkan keseronokan, terutamanya pada waktu malam. Penggunaan warna ini di ruang tamu atau ruang makan, dapat merangsang perbualan ataupun perasaan lapar. Di pintu masuk pula, merah boleh memberikan impak dan first-impression yang berkekalan.

KUNING

Kuning memberi perasaan gembira dan bahagia ibarat cahaya matahari yang bersinar. Ia adalah pilihan yang sangat baik untuk dapur, ruang makan dan bilik mandi, di mana ia dapat menaikkan semangat. Dalam ruangan yang kecil pula, penggunaan warna kuning dapat memberikan perasaan luas dan mesra. Walaupun kuning merupakan warna ceria, ia bukan satu pilihan yang baik untuk skim warna utama. Kajian menunjukkan bahawa orang akan lebih cenderung untuk hilang sabar di kawasan yang dipenuhi kuning.

HIJAU

Hijau menenangkan dan menyejukkan  mata. Menggabungkan kualiti menyegarkan biru dan keriangan kuning, hijau adalah warna yang sesuai untuk mana-mana bilik di rumah. Hijau juga mempunyai kesan menenangkan apabila digunakan sebagai warna utama untuk menghias. Ia juga dipercayai dapat membantu dalam isu kesuburan.

UNGU

Ungu yang gelap akan menjadikan ruang tampak kaya, dramatik dan sofistikated. Ia juga dikaitkan dengan kemewahan dan kreativiti yang dapat merangsang imaginasi. Bagi ungu yang lebih lembut seperti lavender pula, ia membawa kualiti yang sama seperti warna biru muda. Memberi ketenangan dan kenyamanan.

OREN

Warna ini membangkitkan semangat dan merupakan warna bertenaga. Walaupun bukan idea yang baik untuk ruang tamu atau untuk bilik tidur, warna ini mungkin sesuai digunakan pada ruang yang memerlukan produktiviti. Warna oren akan membawa keluar semua emosi yang anda perlukan ketika sedang bekerja mahupun bersenam. Dalam budaya masyarakat purba, oren dipercayai boleh membantu menyembuhkan paru-paru dan meningkatkan tahap tenaga.

NEUTRAL (PUTIH, HITAM, KELABU DAN COKLAT)

Warna-warna ini merupakan asas bagi semua teknik menghias rumah. Warna hitam yang digunakan dalam kuantiti yang kecil sesuai menjadi accent ruang. Malah, ada pakar berpendapat bahawa setiap bilik memerlukan sentuhan hitam kerana warna ini dapat memberikan ruang lebih karakter.

Putih pula sudah sinonim dengan kesucian dan kebersihan. Menjadikannya warna pilihan selamat bagi mereka yang masih tidak berani bermain warna. Kelabu klasik, elegan dan sesuai dipadankan dengan semua warna. Sesiapa yang sukakan kelabu adalah seorang yang bijak dan berdisiplin. Warna coklat pula mewakili alam sekitar, keselamatan dan kepuasan. Sesiapa yang memilih coklat cenderung untuk sukakan alam semula jadi, kesederhanaan dan keselesaan.

Berbeza pula dengan pemilihan langsir untuk ruang dapur. Separuh orang lebih gemar gunakan langsir lama yang dah rosak kemudian dipotong pendek untuk dijadikan sebagai langsir dapur. Betul tak? sebenarnya, cara tersebut salah sama sekali terutamanya jika anda menggunakan langsir lama yang diperbuat daripada kain tebal.

Ruang dapur terdedah kepada kadar kelembapan dan pelbagai aroma terutama bagi anda yang rajin memasak. Sebab itu, kalau anda perasan, langsir didapur lebih mudah kelihatan kotor berbanding di ruang lain walaupun ia baru sahaja dicuci atau ditukar. Yang paling teruk, akan kelihatan bertahi lalat. Itu menunjukkan humidity di dapur anda tinggi.

Jadi, untuk memilih langsir yang bersesuaian untuk dapur anda, jadikan tip-tip ini sebagai panduan

1. Jangan guna langsir yang tebal
Ramai beranggapan guna langsir tebal untuk tujuan tahan lebih lama. Salah sama sekali. Langsir tebal lebih cepat dan banyak memerangkap kelembapan dan mudah berbau hapak atau busuk.

2. Pencahayaan semula jadi yang banyak
Ruang dapur memerlukan pencahayaan yang lebih. Selain penggunaan lampu yang banyak di malam hari, sebaiknya pastikan dapur anda menerima cahaya matahari terus disiang hari. Oleh itu, gunakan jenis kain langsir seperti day curtain atau langsir yang nipis

3. Pengudaraan yang baik
Selain itu juga, penggunaan kain langsir yang ringan atau nipis mampu memberi pengudaraan baik untuk dapur anda. Jadi, bau-bau masakan akan mudah keluar melalui tingkap.

4. Jenis material yang sesuai
Untuk dapur, anda digalakkan untuk memilih material kain langsir jenis lace, nylon atau kapas. Selain mudah dibuang habuk, Kotoran yang terperangkap pada langsir mudah dicuci.

5. Blind curtain
Blind curtain adalah antara jenis langsir dapur yang tahan lama dan mudah untuk dijaga. Namun, pastikan anda memilih jenis material yang digunakan harus betul. Impiana menyarankan anda untuk menggunakan blind curtain jenis matel atau kayu kerana ia lebih mudah untuk dicucui dan mempunyai sistem pengudaraan yang baik.

6. Cara pasang
Pastikan kondisi atau labuh langsir yang akan dipasang jauh daripada api. Jika tidak, ia boleh mendatangkan sebarang perkara yang tidak diingini seperti disambar api.

Pernah tak anda perhatikan atau terlihat rakan-rakan anda berkongsi foto katil mereka di laman media sosial? Jika pernah, pasti ada seorang atau dua rakan anda dilihat ada memiliki rangka katil model LEIRVIK keluaran jenama IKEA ini. Betul tak?

Jadi, memang tidak syak lagi lah rangka katil keluaran jenama kelengkapan rumah antarabangsa ini sememangnya antara model rangka katil yang popular di Malaysia.

Mesti ada yang ingin mengetahui mengapa model LEIRVIK ini telah menjadi sebuah model rangka katil yang popular.

Menurut sumber yang telah IMPIANA dapatkan daripada salah seorang pekerja di IKEA Damansara memaklumkan hal tersebut berlaku oleh kerana LEIRVIK memiliki keunikan serta reka bentuk yang menarik.

Tambahnya lagi, model rangka katil yang direka oleh Carina Bengs seorang pereka perabot IKEA dari Sweden ini juga antara produk jualan terlaris di gedung jualan kelengkapan rumah, IKEA Malaysia.

Setelah LEIRVIK ini mula dipasarkan di Malaysia sekitar tahun 2009, sudah lebih 13 tahun model rangka katil ini berada di pasaran malah sehingga kini ia masih mendapat permintaan daripada pembeli. Lantas dengan kejayaan ini telah meletakkan ia sebagai model rangka katil yang popular di Malaysia.

Sekiranya anda mahu mendapatkan rangka katil LEIRVIK ini, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

Sumber: IKEA Malaysia Website